cyanic-selkie/wikianc huggingface dataset:
യോനിയിലെ യീസ്റ്റ് അണുബാധ
ആന്റിഫംഗൽ മരുന്നുകളാണ് ചികിത്സക്കായി ഉപയോഗിക്കുന്നത്. ഇത് ഒന്നുകിൽ ക്ലോട്രിമസോൾ പോലുള്ള ക്രീമായോ അല്ലെങ്കിൽ ഫ്ലൂക്കോണസോൾ പോലെയുള്ള കഴിക്കാനുള്ള മരുന്നുകളോ ആകാം. കോട്ടൺ അടിവസ്ത്രങ്ങളും അയഞ്ഞ വസ്ത്രങ്ങളും ധരിക്കുന്നത് പലപ്പോഴും പ്രതിരോധ നടപടിയായി ശുപാർശ ചെയ്യപ്പെടുന്നുണ്ട്. ഡൗച്ചിംഗും ഉൽപ്പന്നങ്ങളും ഒഴിവാക്കാനും ശുപാർശ ചെയ്യുന്നു. സജീവമായ അണുബാധകൾക്ക് പ്രോബയോട്ടിക്സ് ഉപയോഗപ്രദമാണെന്ന് കണ്ടെത്തിയിട്ടില്ല.
ഏകദേശം 75% സ്ത്രീകൾക്ക് അവരുടെ ജീവിതത്തിലെ ഏതെങ്കിലും ഘട്ടത്തിൽ കുറഞ്ഞത് ഒരു പ്രാവശ്യം എങ്കിലും യോനിയിൽ യീസ്റ്റ് അണുബാധയുണ്ടായിട്ടുണ്ടാകാം. ഏകദേശം 5% പേർക്ക് ഒരു വർഷത്തിൽ മൂന്നിൽ കൂടുതൽ അണുബാധകൾ ഉണ്ടാകുന്നതായാണ് പഠനങ്ങൾ പറയുന്നത്. ബാക്ടീരിയൽ വാഗിനോസിസ് കഴിഞ്ഞാൽ യോനിയിൽ വീക്കം വരാൻ ഏറ്റവും സാധാരണമായ രണ്ടാമത്തെ കാരണമാണിത്.
അടയാളങ്ങളും ലക്ഷണങ്ങളും
ലഘുചിത്രം| കാൻഡിഡൽ വൾവോവാഗിനിറ്റിസിലെ സ്പെകുലം പരിശോധന, മുൻഭാഗത്തെ യോനിയിലെ ഭിത്തിയിൽ കട്ടിയുള്ള തൈര് പോലെയുള്ള ഫലകം കാണിക്കുന്നു. ചിത്രത്തിന്റെ മധ്യഭാഗത്ത് അൽപ്പം എറിത്തമറ്റസ് അടിത്തറ ദൃശ്യമാണ്, അവിടെ ചില ഫലകങ്ങൾ ചുരണ്ടിയ നിലയിലാണ്. യോനിയിൽ അണുബാധയുണ്ടാകുമ്പോൾ ചില ലക്ഷണങ്ങണും പ്രകടമാകുന്നു. ഒന്നാമതായി യോനിയിൽ ഉണ്ടാകുന്ന ശക്തമായ ചൊറിച്ചിലും അസ്വസ്ഥതയുമാണ്. ലൈംഗിക ബന്ധത്തിൽ ഏർപ്പെടുമ്പോൾ കഠിനമായ വേദനയും അസ്വസ്ഥതയും ഉണ്ടായേക്കാം. മൂത്രമൊഴിക്കുമ്പോഴുണ്ടാകുന്ന അസ്വസ്ഥതയും നീറ്റലും, കൂടാതെ യോനിയിൽ നിന്നുള്ള ഡിസ്ചാർജ് തുടങ്ങിയവയാണ്. യീസ്റ്റ് അണുബാധയുള്ളപ്പോൾ യോനിയിൽ നിന്നുള്ള ഡിസ്ചാർജിന് നേർത്തതും വെള്ള നിറമുള്ളതും കട്ടിയുള്ളതും ഏകീകൃതമായ ഘടനയുള്ളതുമായിരിക്കും.
അവലംബം
വർഗ്ഗം:ഫംഗസ് രോഗങ്ങൾ
മെഡ് വാച്ച്
മെഡ് വാച്ച് ഒരു ഹെൽത്ത് ആപ്ലിക്കേഷൻ ആണ്. യു.എസ്. ഫുഡ് ആൻഡ് ഡ്രഗ് അഡ്മിനിസ്ട്രേഷന്റെ കമ്മീഷണറായ ഡേവിഡ് എ കെസ് ലെർ MD. ആണ് ഈ സിസ്റ്റം കൊണ്ടുവന്നത്. മെഡ് വാച്ച് ഉപയോഗിച്ച് പ്രതികൂലസംഭവങ്ങളും, സെന്റിനാൽ ഈവന്റ്സും റിപ്പോർട്ട് ചെയ്യുന്നു. 1993 -ൽ സ്ഥാപിതമായ മെഡ് വാച്ച് ശേഖരിച്ച വിവരങ്ങൾ മെഡിക്കൽ കമ്മ്യൂണിറ്റിക്കും പൊതുജനങ്ങൾക്കും ആയി പങ്കുവയ്ക്കുന്നു. പ്രൊഫഷണലുകൾക്ക് പൊതുവായി ലഭ്യമായ ഡാറ്റാബേസുകളും ഓൺലൈൻ വിശകലന ഉപകരണങ്ങളും സിസ്റ്റത്തിൽ ഉൾപ്പെടുന്നു. വെബ്സൈറ്റായ, ഇ-മെയിൽ, ട്വിറ്റർ, ആർഎസ്എസ് ഫീഡുകൾ എന്നിവ പോലുള്ള ക്ലിനിക്കൽ സെക്യൂരിറ്റി കമ്മ്യൂണിക്കേഷൻ, മെഡിക്കൽ ഉൽപ്പന്ന സുരക്ഷാ അലർട്ടുകൾ എന്നിവപോലും മെഡ് വാച്ച് പ്രചരിപ്പിക്കുന്നു.
അവലംബം
വർഗ്ഗം:ആപ്ലിക്കേഷൻ സോഫ്റ്റ്‌വെയർ
ക്രോംബുക്ക്
ഗൂഗിൾ നേരിട്ടും, ഗൂഗിളിനെ സഹായിക്കാമെന്നേറ്റിരിക്കുന്ന അനുബന്ധ കമ്പനികളിലൂടെയും ക്രോം‌ബുക്സ് ലാപ്‌ടോപ്പുകൾ വിപണനം ചെയ്തു വരുന്നു. ക്രോം‌ബുക്സിന്റെ ഏറ്റവും വലിയ ഉപയോക്താകളായി 2012 ഓടെ തന്നെ സ്കൂളുകൾ മാറിയിരുന്നു. ആദ്യമായി കമ്പ്യൂട്ടർ ഉപയോഗിക്കുന്നവരേയും വീട്ടിലിരിക്കുന്നവരേയും ഉൾക്കൊള്ളിച്ച് ആ വർഷം ഒക്ടോബറോടെ ഗൂഗിൾ കമ്പ്യൂട്ടർ വിതരണത്തിനായി ആസൂത്രത നീക്കങ്ങൾ (മാർക്കറ്റിങ് തന്ത്രങ്ങൾ) വിപുലീകരിച്ചിരുന്നു.
മൈൽസൺ അൽവ്സ്
ബ്രസീലിലെ പ്രൊഫഷണൽ ഫുട്ബോൾ കളിക്കാരനും  ഇന്ത്യൻ സൂപ്പർ ലീഗ് ക്ലബ്ബായ ചെന്നൈയിൻ എഫ് സിയിൽ ഒരു ഡിഫൻഡറായി കളിക്കുന്ന ഫുട്ബോൾ താരവുമാണ് മൈൽസൺ അൽമെസ് ബർറീറോ വെറിറ്റോ (ജനനം: ഫെബ്രുവരി 5, 1988). മൈൽസൺ അൽവ്സ് എന്ന പേരിലാണ് മെലിസൺ അറിയപ്പെടുന്നത്.
ക്രോംബുക്ക്
2012 ഇൽ തന്നെ സൈമൺ ഫപ്പ്സ് (Simon Phipps) എന്ന എഴുത്തുകാരൻ “നമ്മളിന്നുവരെ കണ്ടതിൽ വെച്ചേറ്റവും വിജയകരമായ ലിനക്സ് ഡെസ്ക്ടോപ്പ്/ലാപ്‌ടോപ്പാണു ക്രോം‌ബുക്സ്“ എന്നു പറഞ്ഞിരുന്നു. 2013 നവംബർ മുതൽ തന്നെ, അമേരിക്കയിൽ 1.76 മില്യൺ ക്രോം‌ബുക്സ്‌ ലാപ്‌ടോപ്പുകൾ വിൽക്കപ്പെട്ടിരുന്നു. 2016 ഇൽ വിദ്യാഭ്യാസ മാർക്കറ്റിനെ നിയന്ത്രിക്കാൻ വരെ ക്രോം‌ബുക്സ് മുൻകൈ എടുത്തിരുന്നു എന്നൊരു വിലയിരുത്തൽ വന്നിരുന്നു.
മൈൽസൺ അൽവ്സ്
ചെന്നൈയിൻ
2018 മാർച്ച് 17 ന് നടന്ന ഇന്ത്യൻ സൂപ്പർ ലീഗ് ഫൈനലിൽ ബംഗളൂരു എഫ്.സി യെ 2-3 തോൽപ്പിക്കാൻ സഹായിച്ച രണ്ട് ഗോളുകൾ മൈൽസൺ അൽവ്സ് ആണ് നേടിയെടുതത്. ഈ കളിയിൽ അൽവ്സ് മാൻ ഓഫ് ദി മാച്ച് ആയിരുന്നു.
ക്രോംബുക്ക്
ക്രോംബുക്കിന്റെ പ്രത്യേകതകൾ
ക്ലൗഡ് സംവിധാനത്തിലാണിത് പ്രവർത്തിക്കുന്നത്. പുറമേ നിന്നും ഹാർഡ്ഡിസ്ക്കോ സോഫ്റ്റ്വെയറുകളോ ഇതിൽ ഉപയോഗിക്കാൻ സാധ്യമല്ല. ലാപ്ടോപ്പിനേക്കാൾ ബ്രൗസർ കമ്പ്യൂട്ടർ എന്നു വിളിക്കുന്നതാണ് ഉചിതം. നല്ലൊരു ലാപ്ടോപ്പ് ക്യാമറയും ഇതിലുണ്ട്. ഓരോ ഉപയോക്താവിനും 100ജിബി സംഭരണസൗകര്യം ഗൂഗിൾ തന്നെ നൽകുന്നുണ്ട്. ഫോൾഡറൂകളും അതിലുള്ള ഫയലുകളും മറ്റും ക്ലൗഡ് സെർവ്വറിലാണ് സൂക്ഷിച്ചു വെയ്ക്കുന്നത്. ഹാർഡ് ഡിസ്ക് പോലുള്ള സാമഗ്രികൾ ഇല്ലാത്തതിനാൽ ഭാരക്കുറവ് നന്നായിട്ടുണ്ട്. മൊബൈൽ പോലെ തുടർച്ചയായി ഏറെ സമയം ചാർജ് നിൽക്കുന്നു എന്നതാണ് മറ്റൊരു പ്രത്യേകത. ക്രോംബുക്കിന് മറ്റ് കമ്പ്യൂട്ടറൂകൾ പോലെ ഡസ്ക്ടോപ്പ് എന്ന തലം ഇല്ല. പെൻഡ്രൈവിൽ നിന്നും നിലവിൽ കാനുന്ന ഡസ്ക്ടോപ്പ് തലത്തിലേക്ക് ഫയൽസ് സേവ് ചെയ്തു സൂക്ഷിക്കാൻ നിർവ്വാഹമില്ല.
മൈൽസൺ അൽവ്സ്
അവലംബം
വർഗ്ഗം:1988-ൽ ജനിച്ചവർ വർഗ്ഗം:ബ്രസീലിയൻ ഫുട്ബോൾ കളിക്കാർ വർഗ്ഗം:ജീവിച്ചിരിക്കുന്ന പ്രമുഖർ
ക്രോംബുക്ക്
ക്രോംബുക്കിന്റെ പ്രത്യേകതകൾ
എക്സ്റ്റേണൽ ഹാർഡ് ഡിസ്കുകൾ, പെൻഡ്രൈവുകൾ ഒക്കെ ഘടിപ്പിച്ചാൽ അതിലുള്ള ഫയലുകൾ ഒരു വെബ് ബ്രൗസറിൽ തെളിഞ്ഞു വരുന്നു. മെമ്മറി കാർഡ് സ്‌ലോട്ട്, ഹെഡ്‌ഫോൺ ജാക്കറ്റ്, യു.എസ്.ബി. ജാക്കുകൾ, വെബ്കാം തുടങ്ങി ബാക്കിയെല്ലാ സാമഗ്രികളും ക്രോംബുക്കിലുണ്ടെങ്കിലും ബ്ലൂടൂത്ത്, ഡി.വി.ഡി. ഡ്രൈവ് എന്നിവ കമ്പ്യൂട്ടറിൽ ഇല്ല. ക്രോം മാർക്കറ്റ് എന്ന തലത്തിൽ ആയിരത്തിലേറെ പ്രോഗ്രാമുകൾ നിലവിലുണ്ട്. ഇഷ്ടാനുസരണം അവയെ ക്രോംബുക്കിൽ പ്രവർത്തിപ്പിക്കുവാൻ സാധിക്കുന്നു. ഗൂഗിളിന്റെ പ്രോഗ്രാമുകൾ മാത്രമേ ക്രോംബുക്കിൽ പ്രവർത്തിപ്പിക്കുവാൻ സാധിക്കുകയുള്ളൂ.
ഇന്ത്യൻ ഭാഷാ വിക്കിപീഡിയകൾക്കുള്ള സഹായം
ലഘുചിത്രം|ഇടത്ത്‌ വിക്കിമീഡിയ ഫൗണ്ടേഷനും ഗൂഗിളും കൂടി ഇന്ത്യൻ ഭാഷാ വിക്കിപീഡിയ പ്രോജക്റ്റുകളേയും വിക്കിമീഡിയക്കാരേയും പിന്തുണയ്ക്കാൻ ഒരു പ്രോജക്ടിന് രൂപം നൽകിയിട്ടുണ്ട്. പ്രോജക്റ്റ് ടൈഗർ എന്നാണിതിന്റെ പേര്. ഗൂഗിളും വിക്കിമീഡിയ ഫൗണ്ടേഷനും ലാപ്ടോപ്പുകൾ, ഇന്റർനെറ്റ് കണക്ഷൻ ഫീസ്, ഇന്റർനെറ്റ് ഡോങ്കിൾ തുടങ്ങിയ അടിസ്ഥാന സൗകര്യങ്ങൾ ലഭ്യമാക്കുന്നതാണിത്. കൂടുതൽ സജീവമായി സംഭാവന നൽകുന്നതിനുവേണ്ടി നിലവിലുള്ള എഡിറ്റർമാർക്കായുള്ള ലാപ്ടോപ്പുകളും ഇന്റർനെറ്റ് സ്റ്റൈപ്പുകളും നൽകാനാണു പദ്ധതിയുടെ തീരുമാനം.
50 അടിസ്ഥാന മോഡൽ ഏസർ ക്രോംബുക്ക്സിനോടൊപ്പം  വിതരണത്തിനായി 100 കോൺട്രിബ്യൂട്ടർമാർക്കുള്ള ഇന്റർനെറ്റ് സ്റ്റൈപ്പുകൾ എന്നിവ കൂടി ലഭ്യമാക്കുകയാണ്. വിഭവസമാഹരണത്തോടൊപ്പം വിക്കിമീഡിയ പ്രസ്ഥാനത്തിന്റെ അഭിവൃദ്ധിക്കായി അത് ഉപയോഗപ്പെടുത്തണം എന്നൊരു ചിന്തകൂടി ഈ ലക്ഷ്യത്തിനു പുറകിൽ ഉണ്ട്. മലയാളം വിക്കിപീഡിയ കമ്മ്യൂണിറ്റിയിൽ നിന്നും 17 വിക്കിപീഡിയർ ഇതിനായി അപേക്ഷ കൊടുത്തിരുന്നു. ഇതിൽ 11 വിക്കിപ്പീഡിയർക്ക് ലാപ്ടോപ്പ് ലഭ്യമായി. വിക്കിമീഡിയ പ്രസ്ഥാനങ്ങളിൽ ഇതുവരെ നൽകിയ സേവനങ്ങൾ, സഹവിക്കിപീഡിയരുടെ സമ്മതപ്രകാരമുള്ള വോട്ടുകൾ തുടങ്ങി പലതരം നിബന്ധനകൽക്ക് ശേഷമാണ് ഓരോ ഭാഷാ വിക്കിപീഡിയകളിലുമായി ക്രോംബുക്കിനായി ഉപയോക്താക്കളെ തെരഞ്ഞെടുത്തത്.
വിമർശനം
2017 ഏപ്രിലിൽ ഇലക്ട്രോണിക് ഫ്രോണ്ടിയർ ഫൗണ്ടേഷൻ (Electronic Frontier Foundation) ക്രോം‌ബുക്കിനെ വിലയിരുത്തി ഗൂഗിളിനെതിരെ പറഞ്ഞു രംഗത്തു വന്നിരുന്നു. കുഞ്ഞുങ്ങളുടെ ഇന്റെർനെറ്റ് സേർച്ചിങ്ങുകളും അവരുടെ സ്വകാര്യവിവരങ്ങളും പിതാക്കൾ അറിയാതെ ഗൂഗിൾ കരസ്ഥമാക്കുന്നു എന്നായിരുന്നു വാദമുഖം. ഈ പേരിൽ ഇലക്ട്രോണിക് ഫ്രോണ്ടിയർ ഫൗണ്ടേഷൻ ഫെഡറൽ കേസും കൊടുത്തിരുന്നു.
അവലംബം
വർഗ്ഗം:ഗൂഗിൾ വർഗ്ഗം:ഗൂഗിൾ സേവനങ്ങൾ വർഗ്ഗം:കമ്പ്യൂട്ടർ വർഗ്ഗം:ക്രോമിയം
ലാൻസ്-ഔക്സ് മെഡോസ്
ലാൻസ്-ഔക്സ് മെഡോസ് (from the French L'Anse-aux-Méduses or "Jellyfish Cove") കാനഡയിലെ ന്യൂഫൗണ്ട്‍ലാൻറ് & ലാബ്രഡോർ പ്രവിശ്യയിലെ, ന്യൂഫൗണ്ട്‍ലാൻറ് ദ്വീപിന്റെ ഏറ്റവും വടക്കേ അറ്റത്തുള്ള ഒരു ആർക്കിയോളജിക്കൽ സൈറ്റാണ്. വടക്കേ അമേരിക്കയിലെ ഒരു നോർസ് അഥവാ വൈക്കിങ്ങ് കുടിയേറ്റകേന്ദ്രത്തിലെ ഏറ്റവും പ്രശസ്തമായ സൈറ്റ് 1960 ലാണ് കണ്ടെത്തിയത്. വർഷം 1000 ലേതെന്നു കരുതപ്പെടുന്ന ലാൻസ്-ഓക്സ് മെഡോസ്, കൊളംബസിനു മുമ്പുള്ള ട്രാൻസ്-ഓഷ്യാനിക് ബന്ധത്തിന്റെ തെളിവായി പരക്കെ അംഗീകരിക്കപ്പെട്ടിരിക്കുന്നു. ഇതേ കാലയളവിൽ ലീഫ് എറിക്സൺ ഇവിടെ സ്ഥാപിച്ചുവെന്നു വിശ്വസിക്കപ്പെടുന്ന വിൻലാൻറ് എന്ന  കോളനിയുമായി, കൂടുതൽ വിശാലമായി, അമേരിക്കൻ ഭൂഖണ്ഡങ്ങളിലേയ്ക്കുള്ള നോർസ് പര്യവേക്ഷണവുമായി, ഈ പ്രദേശത്തിനുള്ള ബന്ധം അവിതർക്കിതമാണ്. 1978 ൽ യുനെസ്കോ ലോക പൈതൃകകേന്ദ്രമായി ഇതിനെ പരിഗണിച്ചിരുന്നു.
ശിവ്‌രി കോട്ട
മുംബൈയുടെ ഒരു നഗരപ്രാന്തപ്രദേശമായ ശിവ്‌രിയിൽ ഉള്ള ഒരു കോട്ടയാണ് ശിവ്‌രി കോട്ട (മറാഠി: शिवडी किल्ला). 1680 ൽ ബ്രിട്ടീഷുകാർ മുംബൈ തുറമുഖത്തെ നിരീക്ഷിക്കുവാനായി പണികഴിപ്പിച്ച ഈ കോട്ട ഒരു കുന്നിൻമുകളിൽ സ്ഥിതി ചെയ്യുന്നു.
ചരിത്രം
പതിനെട്ടാം നൂറ്റാണ്ട് വരെ മുംബൈയുടെ സ്ഥാനത്ത് പല ചെറു ദ്വീപുകളായിരുന്നു. ഇതിൽ പരേൽ ദ്വീപിന്റെ ഭാഗമായിരുന്നു ഈ കോട്ട. 1661-ൽ പോർച്ചുഗീസ് രാജാവിന്റെ പുത്രി ബ്രാഗൻസായിലെ കാതറീനിനെ ബ്രിട്ടണിലെ ചാൾസ് രണ്ടാമൻ രാജാവ് വിവാഹം ചെയ്തപ്പോൾ സ്ത്രീധനമായി ബോംബെയിലെ മാഹിം ഉൾപ്പെടെയുള്ള ഏഴ് ദ്വീപുകൾ പോർച്ചുഗീസുകാർ ബ്രിട്ടനു കൈമാറി. മുഗളന്മാരുമായി സന്ധിയിലായിരുന്ന ആഫ്രിക്കൻ വംശജരായ സിദ്ദികൾ പല തവണ മുംബൈ ആക്രമിച്ചു. അവരെ ചെറുക്കുവാനായി പണിത കോട്ടകളിലൊന്നാണ് ഈ കോട്ട. ഒരു സുബേദാറുടെ കീഴിൽ 50 ശിപായിമാർ ഈ കോട്ടയിലെ ക്യാമ്പിലുണ്ടായിരുന്നു. എട്ട് മുതൽ പത്ത് പീരങ്കികളുമുണ്ടായിരുന്നു.
1689 ൽ സിദ്ദി ജനറലായ യാദി സകത്തിന്റെ നേതൃത്വത്തിൽ 20,000 സൈനികരുടെ സൈന്യം മുംബൈ ആക്രമിച്ചു. അവർ ആദ്യം ശിവ്‌രി കോട്ടയും മസഗാവ് കോട്ടയും തുടർന്ന് മാഹിം പട്ടണവും കീഴടക്കി. 1768-ൽ ബ്രിട്ടീഷുകാർ ഇത് പുതുക്കിപ്പണിയുകയുണ്ടായി. 1772 ൽ ബ്രിട്ടീഷുകാർക്കെതിരെ നടന്ന പോർച്ചുഗീസ് ആക്രമണത്തിനെതിരേയുള്ള പ്രതിരോധത്തിൽ ശിവ്‌രി കോട്ടയും പങ്കെടുത്തിരുന്നു.
സ്വാതന്ത്ര്യലബ്ധിക്ക് ശേഷം മുംബൈ പോർട്ട് ട്രസ്റ്റ് ഇതിനെ ഒരു സംഭരണശാലയായി ഉപയോഗിച്ചിരുന്നു. പിന്നീട് ഈ കോട്ട പുരാവസ്തു വകുപ്പ് ഏറ്റെടുത്തു.
ചിത്രശാല
വർഗ്ഗം:മുംബൈയിലെ കോട്ടകൾ
പമ്പാ ഗണപതി ക്ഷേത്രം
പത്തനംതിട്ട ജില്ലയിൽ റാന്നി താലൂക്കിൽ റാന്നി പെരുനാട് ഗ്രാമപഞ്ചായത്തിൽ പെരിയാർ കടുവ സംരക്ഷിത പ്രദേശത്തിന്റെ ഭാഗമായ പമ്പയിൽ, പമ്പാനദിയുടെ കരയിൽ സ്ഥിതിചെയ്യുന്ന ചെറുതും അതേ സമയം അതിപ്രസിദ്ധവുമായ ഒരു ക്ഷേത്രമാണ് പമ്പാ ഗണപതി ക്ഷേത്രം. സർവ്വവിഘ്നഹരനായ മഹാഗണപതി മുഖ്യപ്രതിഷ്ഠയായ ഈ ക്ഷേത്രത്തിൽ ഉപദേവതകളായി ശിവൻ, പാർവ്വതി, ശ്രീരാമൻ, ഹനുമാൻ, നാഗദൈവങ്ങൾ എന്നിവർക്കും സന്നിധികളുണ്ട്. ശബരിമല തീർത്ഥാടനവേളയിലെ പ്രധാനപ്പെട്ട ഒരു സങ്കേതമാണ് ഈ ക്ഷേത്രം. പമ്പാനദിയിൽ കുളിച്ച് പിതൃതർപ്പണവും കഴിഞ്ഞെത്തുന്ന അയ്യപ്പഭക്തർ, നീലിമല കയറ്റത്തിനുമുമ്പ് ഈ ഗണപതിയെ തൊഴുത് നാളികേരമുടയ്ക്കുന്നത് ഒരു ആചാരമാണ്. ശബരിമല ധർമ്മശാസ്താക്ഷേത്രത്തിൽ നിന്നും വ്യത്യസ്തമായി ഈ ക്ഷേത്രം എല്ലാദിവസവും തുറക്കും എന്നത് ശ്രദ്ധേയമാണ്. വിനായക ചതുർഥിയാണ് ക്ഷേത്രത്തിലെ പ്രധാന ആഘോഷം. കൂടാതെ ചിങ്ങം ഒന്നിന് നടക്കുന്ന ത്രിവേദലക്ഷാർച്ചന, മണ്ഡലകാലം എന്നിവയും വിശേഷമാണ്. തിരുവിതാംകൂർ ദേവസ്വം ബോർഡിന്റെ കീഴിലാണ് ഈ ക്ഷേത്രം.
ഐതിഹ്യം
ഏറെ പഴക്കമുള്ള ക്ഷേത്രമൊന്നുമല്ല പമ്പയിലേത്. 1950-ലെ തീപിടുത്തത്തിനുശേഷമാണ് ഈ ക്ഷേത്രം പണിതത്. എങ്കിലും ഒരുപാടുകാലമായി ഇവിടെ ഗണപതിവിഗ്രഹമുണ്ടെന്നാണ് വിശ്വാസം. നീലിമല കയറ്റത്തിനുമുമ്പ് സർവ്വവിഘ്നഹരനായ ഗണപതിഭഗവാനെ തൊഴുത് മലകയറുന്നത് പുണ്യകരമായി വിശ്വസിയ്ക്കപ്പെടുന്നു. വർഗ്ഗം:കേരളത്തിലെ ഗണപതിക്ഷേത്രങ്ങൾ വർഗ്ഗം:പത്തനംതിട്ട ജില്ലയിലെ ക്ഷേത്രങ്ങൾ
ഓർതോക്ലാഡ
പോവാസിയെ കുടുംബത്തിൽ പെട്ട ഒരു ജനുസ്സ് പുല്ലാണ് ഓർതോക്ലാഡ. (Orthoclada)
പുറത്തേയ്ക്കുള്ള കണ്ണികൾ
വർഗ്ഗം:പുല്ലുകൾ
ബോർഡർലൈൻ പേഴ്സണാലിറ്റി ഡിസോർഡർ
അസ്ഥിരമായ വ്യക്തിബന്ധങ്ങൾ, തെറ്റായ സ്വത്വബോധം, കടുത്ത വൈകാരികപ്രതികരണങ്ങൾ തുടങ്ങിയ സ്വഭാവവിശേഷതകളുളള ഒരു മാനസികപ്രശ്നമാണ് ബോർഡർലൈൻ പേഴ്സണാലിറ്റി ഡിസോർഡർ (Borderline Personality Disorder - BPD ). ഇത് വൈകാരികമായി അസ്ഥിരമായ വ്യക്തിത്വ വൈകല്യം എന്ന അർഥത്തിൽ ഇത് ഇമോഷണലി അൺസ്റ്റേബിൾ പേഴ്സണാലിറ്റി ഡിസോർഡർ (EUPD) എന്നും അറിയപ്പെടുന്നു, ഈ രോഗമുളളവർ തങ്ങളുടെ വൈകാരികനിലയെ സാധാരണ ആരോഗ്യകരമായ അവസ്ഥയിലേയ്ക്ക് തിരികെക്കൊണ്ടുവരുന്നതിനുളള ബുദ്ധിമുട്ടുകാരണം പലപ്പോഴും സ്വയം ഉപദ്രവിക്കുന്നതിലും മറ്റ് അപകടകരമായ പെരുമാറ്റങ്ങളിലും ഏർപ്പെടുന്നു. ശൂന്യത, ഉപേക്ഷിക്കപ്പെടുമോ എന്ന ഭയം, യാഥാർത്ഥ്യത്തിൽ നിന്നുള്ള അകൽച്ച എന്നീ പ്രശ്നങ്ങൾ അവരെ വേട്ടയാടിക്കൊണ്ടിരിക്കും. ബോർഡർലൈൻ പേഴ്സണാലിറ്റി ഡിസോർഡർ ലക്ഷണങ്ങൾ മിക്കവാറും മറ്റുളളവർക്ക് സാധാരണസംഭവങ്ങളായി തോന്നിപ്പിച്ചേക്കാം. ബോർഡർലൈൻ പേഴ്സണാലിറ്റി ഡിസോർഡർ സാധാരണയായി പ്രായപൂർത്തിയാകുമ്പോൾ ആരംഭിക്കുകയും സാഹചര്യങ്ങൾക്കനുസരിച്ച് ഉടലെടുക്കുകയും ചെയ്യുന്നു. ലഹരിവസ്തുക്കളുടെ ഉപയോഗം, വിഷാദം, ഭക്ഷണ ക്രമക്കേടുകൾ എന്നിവ ബോർഡർലൈൻ പേഴ്സണാലിറ്റി ഡിസോർഡറുമായി ബന്ധപ്പെട്ടിരിക്കുന്നു. ഈ രോഗം ബാധിച്ചവരിൽ 8 മുതൽ 10% വരെ ആളുകൾ ആത്മഹത്യ ചെയ്തേക്കാനുളള സാധ്യതയുണ്ട്. ഈ വൈകല്യത്തെ പലപ്പോഴും മാധ്യമങ്ങളിലും മാനസികാരോഗ്യമേഖലയിലും തെറ്റായി പ്രചരിപ്പിക്കുന്നതിനാൽ, ശരിയായ രോഗനിർണ്ണയം നടക്കുന്നില്ല.
ബോർഡർലൈൻ പേഴ്സണാലിറ്റി ഡിസോർഡറിൻ്റെ കാരണങ്ങൾ വ്യക്തമല്ലെങ്കിലും ജനിതകവും നാഡീപരവും പാരിസ്ഥിതികവും സാമൂഹികവും ആയ ഘടകങ്ങൾ ഇതിന് കാരണമാകുന്നുവെന്ന് കരുതപ്പെടുന്നു. ഒരാളുടെ അടുത്ത ബന്ധുവിനെ ഈ രോഗം ബാധിച്ചിട്ടുണ്ടെങ്കിൽ ആ വ്യക്തിയിൽ ഈ രോഗം വരാനുളള സാധ്യത അഞ്ചിരട്ടി കൂടുതലാണ്. പ്രതികൂല ജീവിത സംഭവങ്ങളും ഒരു പങ്കു വഹിക്കുന്നതായി കാണാം.
കൊഗ്നിറ്റീവ് ബിഹേവിയൽ തെറാപ്പി (cognitive behavioral therapy), ഡയലക്റ്റിക്കൽ ബിഹേവിയൽ തെറാപ്പി (dialectical behavior therapy) എന്നീ മനോരോഗചികിത്സകളിലൂടെ സാധാരണയായി ബോർഡർലൈൻ പേഴ്സണാലിറ്റി ഡിസോർഡർ ഭേദപ്പെടുത്താം. ഒരാൾമാത്രമായോ ഒന്നിലധികം പേരുളള ഗ്രൂപ്പായോ ആണ് ബിപിഡി ചികിത്സ നടത്തുക.ഗൗരവമായ രോഗമുളളവർക്ക് ആശുപത്രിവാസം വേണ്ടിവരും.
ഒരു വർഷം ഏകദേശം 1.6% ആളുകൾക്ക് ബോർഡർലൈൻ പേഴ്സണാലിറ്റി ഡിസോർഡർ ഉണ്ടാകുന്നുണ്ട്, ചിലപ്പോൾ ഇത് 6% വരെ ഉയരുന്നതായും കാണാം. പുരുഷന്മാരേക്കാൾ മൂന്നിരട്ടിയാണ് സ്ത്രീകളെ ഇത് ബാധിക്കുന്നത്. വയസ്സായവരിൽ ഈ അസുഖം വളരെ കുറവായി കാണപ്പെടുന്നു. ബോർഡർലൈൻ പേഴ്സണാലിറ്റി ഡിസോർഡർ ബാധിച്ചവരിൽ പകുതിയോളം പേർക്കും പത്തുവർഷത്തെ ചികിത്സകൊണ്ട് രോഗാവസ്ഥയിൽ മെച്ചമുണ്ടാകുന്നു. രോഗം ബാധിച്ചവർക്ക് വളരെയധികം ആരോഗ്യസംരക്ഷണം ആവശ്യമാണ്. ഈ അസുഖത്തിൻ്റെ പേരിലെ ബോർഡർലൈൻ (അതിർരേഖ) എന്ന വാക്കിന്റെ അനുയോജ്യത ഇപ്പോഴും ഒരു തർക്കവിഷയമാണ്.
അടയാളങ്ങളും ലക്ഷണങ്ങളും
ലഘുചിത്രം| ഉപേക്ഷിക്കപ്പെടുമോ എന്ന തീവ്രമായ ഭയമാണ് ബോർഡർലൈൻ പേഴ്സണാലിറ്റി ഡിസോർഡറിൻ്റെ ലക്ഷണങ്ങളിലൊന്ന്. ഒമ്പത് അടയാളങ്ങളും ലക്ഷണങ്ങളുമാണ് ബിപിഡിയുടെ സവിശേഷത. രോഗം തിരിച്ചറിയാൻ, ഒരു വ്യക്തി ഇനിപ്പറയുന്നവയിൽ കുറഞ്ഞത് അഞ്ചെണ്ണമെങ്കിലും പാലിക്കണം:
പരസ്പര ബന്ധങ്ങളിലും സ്വന്തം പ്രതിച്ഛായയിലും ഉളള അസ്ഥിരസ്വഭാവമാണ് ബോർഡർലൈൻ പേഴ്സണാലിറ്റി ഡിസോർഡർ ലക്ഷണങ്ങളെ വ്യത്യസ്തമാക്കുന്നത്. ചഞ്ചലമായ മാനസികാവസ്ഥകളും വൈകാരിക പ്രതികരണങ്ങളെ നിയന്ത്രിക്കുന്നതിനുള്ള ബുദ്ധിമുട്ടും മൂലമാണിങ്ങനെ സംഭവിക്കുന്നത്. അപകടകരവും തിടുക്കംകാട്ടിയുളളതുമായ പെരുമാറ്റവും ഈ രോഗത്തിൻ്റെ ലക്ഷണങ്ങളാണ്.
വികാരങ്ങൾ
ബോർഡർലൈൻ പേഴ്സണാലിറ്റി ഡിസോർഡർ ഉള്ള ആളുകൾക്ക് മറ്റുള്ളവരെ അപേക്ഷിച്ച് കൂടുതൽ വേഗത്തിലും ആഴത്തിലും വികാരങ്ങൾ അനുഭവപ്പെടാം. ബോർഡർലൈൻ പേഴ്സണാലിറ്റി ഡിസോർഡർ ഉള്ള ആളുകൾ പലപ്പോഴും അസാമാന്യമായ ഉത്സാഹമുള്ളവരും, ആദർശവാദികളും, ആഹ്ളാദഭരിതരും, സ്‌നേഹമുള്ളവരുമാണ്, എന്നാൽ പ്രതികൂല വികാരങ്ങൾ മൂലം ഇവർക്ക് (ഉത്കണ്ഠ, വിഷാദം, കുറ്റബോധം/നാണക്കേട്, ഉത്കണ്ഠ, കോപം മുതലായവ) അമിതമായ ദുഃഖം ഉണ്ടായേക്കാം. അതിർരേഖാരോഗികൾക്ക് വിട്ടുമാറാത്തതും ഗൗരവകരവുമായ വൈകാരിക പ്രയാസങ്ങളും മാനസിക വേദനയും അനുഭവപ്പെടുന്നതായി പഠനങ്ങൾ തെളിയിച്ചിട്ടുണ്ട്.
ബോർഡർലൈൻ ഉള്ള ആളുകൾ തിരസ്‌കരണം, വിമർശനം, ഒറ്റപ്പെടൽ, പരാജയം എന്നിവയോട് കൂടുതൽ വികാരഭരിതമാകും. ഇവയെ മറികടക്കുന്നതിനുളള നേരിടൽ രീതികൾ (Coping Mechanism) പഠിക്കേണ്ടതുണ്ട്, അല്ലാത്തപക്ഷം, പ്രതികൂലവികാരങ്ങളെ നിയന്ത്രിക്കുന്നതിനോ അതിൽ നിന്ന് രക്ഷപ്പെടുന്നതിനോ സ്വയം ശ്രമിക്കുന്നത് വൈകാരികമായ ഒറ്റപ്പെടലിലേക്കോ സ്വയം പരിക്കേൽപ്പിക്കുന്നതിലേക്കോ ആത്മഹത്യാപ്രവണതയിലേയ്ക്കോ   നയിച്ചേക്കാം. അവരുടെ ഇത്തരം തീവ്രവൈകാരികതയെക്കുറിച്ച് അവർക്കറിയാമെങ്കിലും അവർക്ക് വികാരങ്ങളെ നിയന്ത്രിക്കാൻ കഴിയാത്തതിനാൽ, അവ പൂർണ്ണമായും മൂടിവയ്ക്കുന്നു.
തീവ്രമായ വികാരങ്ങൾക്ക് പുറമേ, ബോർഡർലൈൻ പേഴ്സണാലിറ്റി ഡിസോർഡർ ഉള്ള ആളുകൾക്ക് വൈകാരിക "ചാഞ്ചല്യം (lability)" (മാറ്റം, അല്ലെങ്കിൽ ഏറ്റക്കുറച്ചിലുകൾ) അനുഭവപ്പെടുന്നു. ആ പദം വിഷാദത്തിനും ഉന്മേഷത്തിനും ഇടയിലുള്ള ദ്രുതഗതിയിലുള്ള മാറ്റങ്ങളെ സൂചിപ്പിക്കുന്നുവെങ്കിലും, ബോർഡർലൈൻ പേഴ്സണാലിറ്റി ഡിസോർഡർ ഉള്ള ആളുകളുടെ മാനസികാവസ്ഥയിൽ കോപവും ഉത്കണ്ഠയും വിഷാദവും ഉത്കണ്ഠയും തമ്മിലുള്ള ഏറ്റക്കുറച്ചിലുകൾ കൂടെക്കൂടെ ഉത്കണ്ഠയും ഉൾപ്പെടുന്നു.
വ്യക്തിബന്ധങ്ങൾ
ബോർഡർലൈൻ പേഴ്സണാലിറ്റി ഡിസോർഡർ ഉള്ള ആളുകൾ അവരോട് മറ്റുളളവർ പെരുമാറുന്ന രീതിയോട് അതിവൈകാരികത ആയിരിക്കും, മറ്റുളളവർ ദയാപ്രകടനങ്ങളിൽ ഇവർ അതീവ സന്തോഷവും കൃതജ്ഞതയും ഉളളവരായിരിക്കും. എന്നാൽ വിമർശനങ്ങളും വേദനിപ്പിക്കുന്ന സംഭാഷണങ്ങളും ഇവരിൽ തീവ്രമായ ദുഖവും ദേഷ്യവും ഉണ്ടാക്കും. ബോർഡർലൈൻ പേഴ്സണാലിറ്റി ഡിസോർഡർ ഉള്ള ആളുകൾ പലപ്പോഴും മറ്റുള്ളവരുടെ ആദർശവൽക്കരണത്തിലും മൂല്യച്യുതിയിലും അകപ്പെടുന്നു. മറ്റുള്ളവരെ കുറിച്ചുള്ള അവരുടെ വികാരങ്ങൾ ആദ്യം ആരാധനയും പിന്നീട് കോപമോ അയാളോടുളള ഇഷ്ടക്കേടുമൂലമുളള നിരാശയോ, ആരെയെങ്കിലും നഷ്ടപ്പെടുമെന്ന ഭീഷണിയോ, അല്ലെങ്കിൽ അവർ വിലമതിക്കുന്ന ഒരാളുടെ ദൃഷ്ടിയിൽ ബഹുമാനം നഷ്ടപ്പെടുമെന്ന തോന്നലോ ആയി മാറുന്നു. ഈ പ്രതിഭാസത്തെ ചിലപ്പോൾ വിഭജനം എന്ന് വിളിക്കുന്നു. മാനസികാവസ്ഥയിലെ അസ്വസ്ഥതകൾ കുടുംബം, സുഹൃത്തുക്കൾ, സഹപ്രവർത്തകർ എന്നിവരുമായുള്ള ബന്ധത്തെ ദുർബലപ്പെടുത്തും.
പെരുമാറ്റം
ലഹരിവസ്തുക്കളുടെ ഉപയോഗം (ഉദാ, മദ്യപാനം), അമിതമായി ഭക്ഷണം കഴിക്കൽ, ഒന്നിലധികം പങ്കാളികളുമായുള്ള സുരക്ഷിതമല്ലാത്ത ലൈംഗികത അഥവാ വിവേചനരഹിതമായ ലൈംഗികത, അശ്രദ്ധമായ ചെലവുകൾ, അശ്രദ്ധമായ ഡ്രൈവിംഗ് തുടങ്ങിയ ചിന്തിക്കാതെയുളള പ്രവൃത്തികൾ ഇത്തരക്കാരിൽ സാധാരണമാണ്. തിടുക്കം കാട്ടിയുളള ഇത്തരം പെരുമാറ്റത്തിൽ ജോലിയും ബന്ധങ്ങളും ഉപേക്ഷിക്കൽ, ഒളിച്ചോടൽ, സ്വയം മുറിവേൽപ്പിക്കൽ എന്നിവയും ഉൾപ്പെടും. ബോർഡർലൈൻ പേഴ്സണാലിറ്റി ഡിസോർഡർ ഉള്ള ആളുകൾ വൈകാരിക ദുഖത്തിൽ നിന്നും എളുപ്പം മുക്തി നേടുന്നതിനാണ് ഇങ്ങനെയൊക്കെ ചെയ്യുന്നത്. എന്നാൽ പിന്നീട് ഇതിൽ അവർക്ക് ലജ്ജയും കുറ്റബോധവും തോന്നിയേക്കാം. ബോർഡർലൈൻ പേഴ്സണാലിറ്റി ഡിസോർഡർ ഉള്ള ആളുകൾക്ക് വൈകാരികദുഖം അനുഭവപ്പെടുകയും, ആ ദുഖത്തിൽ നിന്ന് മോചനം നേടാൻ തിടുക്കംകാട്ടിയുളള പെരുമാറ്റങ്ങളിൽ ഏർപ്പെടുകയും, തുടർന്ന് അവർക്ക് ആ പ്രവൃത്തികളിൽ നാണക്കേടും കുറ്റബോധവും അനുഭവപ്പെടുകയും ചെയ്യും, നാണക്കേടിൽ നിന്നും കുറ്റബോധത്തിൽ നിന്നും പുതിയ വൈകാരിക വേദന അനുഭവിക്കുകയും ചെയ്യുന്ന ഒരു ചക്രം അങ്ങനെ ആരംഭിക്കുന്നു. കാലക്രമേണ, തിടുക്കം കാട്ടിയുളള പെരുമാറ്റം യാന്ത്രിക പ്രതികരണമായി മാറുന്നു.
സ്വയംമുറിവേൽപ്പിക്കലും ആത്മഹത്യയും
ലഘുചിത്രം|ബോർഡർലൈൻ പേഴ്സണാലിറ്റി ഡിസോർഡറിൻ്റെ ഒരു സാധാരണ ലക്ഷണമായ സ്വയംമുറിവേൽപ്പിക്കൽ മുലമുണ്ടായ പാടുകൾ. DSM-5 ലെ ഒരു പ്രധാന രോഗനിർണയമാനദണ്ഡമാണ് സ്വയം ഉപദ്രവിക്കുന്നതോ ആത്മഹത്യ ചെയ്യുന്നതോ ആയ പെരുമാറ്റം. ബോർഡർലൈൻ പേഴ്സണാലിറ്റി ഡിസോർഡർ ഉള്ള 50 മുതൽ 80% വരെ ആളുകളിൽ സ്വയംമുറിവേൽപ്പിക്കൽ കാണപ്പെടുന്നു. സ്വയം ഉപദ്രവിക്കാനുളള ഏറ്റവും സാധാരണമായ മാർഗ്ഗം മുറിവേപ്പിക്കലാണ്. ചതവ്, പൊള്ളൽ, തലയിൽ അടിക്കുക അല്ലെങ്കിൽ കടിക്കുക എന്നിവയും ബോർഡർലൈൻ പേഴ്സണാലിറ്റി ഡിസോർഡറിൽ സാധാരണമാണ്. ബോർഡർലൈൻ പേഴ്സണാലിറ്റി ഡിസോർഡർ ഉള്ള ആളുകൾക്ക് സ്വയം ഉപദ്രവിക്കുന്നത് വൈകാരിക ആശ്വാസം നൽകിയേക്കാം.
ആത്മബോധം
ബോർഡർലൈൻ പേഴ്സണാലിറ്റി ഡിസോർഡർ ഉള്ള ആളുകൾക്ക് അവരുടെ സ്വത്വത്തെ തിരിച്ചറിയാൻ പ്രയാസമാണ്. പ്രത്യേകിച്ചും, അവർ വിലമതിക്കുന്നതും വിശ്വസിക്കുന്നതും ഇഷ്ടപ്പെടുന്നതും ആസ്വദിക്കുന്നതും എന്താണെന്ന് അവർക്ക് സ്വയം അറിയാൻ ബുദ്ധിമുട്ടാണ്. ബന്ധങ്ങൾക്കും ജോലികൾക്കുമുള്ള അവരുടെ ദീർഘകാല ലക്ഷ്യങ്ങളെക്കുറിച്ച് അവർക്ക് പലപ്പോഴും ഉറപ്പുണ്ടാകില്ല. ഇത് ബോർഡർലൈൻ പേഴ്സണാലിറ്റി ഡിസോർഡർ ഉള്ള ആളുകൾക്ക് "ശൂന്യതയും" "നഷ്ടവും" അനുഭവപ്പെടാൻ ഇടയാക്കും.
അറിവുകൾ
ബോർഡർലൈൻ പേഴ്സണാലിറ്റി ഡിസോർഡർ അനുഭവമുള്ള ആളുകൾക്ക് പലപ്പോഴും തീവ്രമായ വികാരങ്ങൾ മൂലം ഒന്നിലും ശ്രദ്ധ കേന്ദ്രീകരിക്കാൻ കഴിയാതെവരും. ഇത് മനസിനെ പിളർത്തി മാറ്റി  "കൂടുമാറ്റം (Zoning out)" എന്നതിന്റെ തീവ്രമായ രൂപമാക്കി മാറ്റിയേക്കാം. ബോർഡർലൈൻ പേഴ്സണാലിറ്റി ഡിസോർഡർ ഉള്ള ഒരാൾ എപ്പോൾ വേർപിരിയുന്നു എന്ന് മറ്റുള്ളവർക്ക് ചിലപ്പോൾ പറയാൻ കഴിയും, കാരണം അവരുടെ മുഖമോ സ്വരമോ ഉദാസീനമോ ഭാവരഹിതമോ ആയേക്കാം.
ഐകോൺ ഗോതമ്പ്
ഐകോൺ ഗോതമ്പ് (ഐകോൺ, അതായത് "ഒറ്റ ധാന്യം"" (single grain)") ഒരു കാട്ടു ഇനം ഗോതമ്പ് ആയ ട്രൈറ്റിക്കം ബോയോട്ടിക്യം (iticum boeoticum) ,അല്ലെങ്കിൽ കൃഷിയിനമായ ട്രൈറ്റിക്കം മോണോകോക്കം (Triticum monococcum) ആണ്. ഐകോൺ ഗോതമ്പ് വളർത്തുന്നതിനും കൃഷിചെയ്യുന്നതിനുമുള്ള ആദ്യത്തെ ചെടികളിൽ ഒന്നായിരുന്നു. ഐകോൺ ഉൽപാദനത്തെക്കുറിച്ചുള്ള ആദ്യകാല തെളിവുകൾ 1086 മുതൽ 9,900 വർഷം മുൻപ് (ക്രി.മു. 8650 മുതൽ ക്രി.മു. 7950 വരെ) തെക്കൻ തുർക്കിയിലെ കായോണു, കഫർ ഹോക്, രണ്ട് പ്രി-പോട്ടെറി നിയോലിത്തിക്  ബി പുരാവസ്തു കേന്ദ്രങ്ങളിൽ നിന്ന് ലഭിക്കുന്നു. 1991 സെപ്റ്റംബറിലാണ് ആൽപ്സ് പർവതനിരയിലെ ഇറ്റലിയുടെ ഭാഗത്തു നിന്നും കണ്ടെടുത്ത ഫോസിൽ  3100 ബി.സി.ഇ.യിലെ ഹിമമനുഷ്യന്റെ ശവശരീരമായ ഊറ്റ്സിയിലെ അവശിഷ്ടങ്ങളിൽ നിന്ന് ഐകോൺ കണ്ടെടുത്തിയിരുന്നു.
ചരിത്രം
ഐകോൺ ഗോതമ്പ് സാധാരണ വടക്കൻ കുന്നിൻ പ്രദേശങ്ങളായ ഫെർറ്റൈൽ ക്രസന്റ് പ്രദേശങ്ങളിലും ഏഷ്യാമൈനറിലും ബാൽക്കണിലും തെക്കുവശത്ത് ജോർദാനിലും ചാവുകടലിനു സമീപവും വിപുലമായി വളരുന്നു.
ബാഹ്യ ലിങ്കുകൾ
വർഗ്ഗം:കൃഷിയുടെ ചരിത്രം വർഗ്ഗം:ഗോതമ്പ് വർഗ്ഗം:ഭക്ഷ്യയോഗ്യമായ സസ്യങ്ങൾ
അമ്മ ശ്രീ കാരുണ്യമയി
ഒരു ഹിന്ദു ആത്മീയ നേതാവാണ് അമ്മ ശ്രീ കാരുണ്യമയി (ജനനം: 1958). ഭഗവതി ശ്രീ ശ്രീ വിജയേശ്വരി ദേവി എന്നും കാരുണ്യമയി അറിയപ്പെടുന്നു. 1980-ൽ ശ്രീ മാതൃ ദേവി വിശ്വ ശാന്തി ആശ്രമം ആന്ധ്രാപ്രദേശിൽ സ്ഥാപിച്ചു. ധ്യാനം പരിശീലിപ്പിച്ചുകൊണ്ട് കാരുണ്യമയി യാത്രകൾ നടത്താറുണ്ട്. ഒരു ആശുപത്രിയും അനാധാലയവും പ്രത്യേക ആവശ്യങ്ങളുള്ള കുട്ടികൾക്കായുള്ള ഒരു വിദ്യാലയവും കാരുണ്യമയിയുടെ ആശ്രമം നടത്തിവരുന്നുണ്ട്.
ആദ്യകാല ജീവിതം
1958-ൽ ദക്ഷിണേന്ത്യയിലാണ് കാരുണ്യമയി ജനിച്ചത്. കാരുണ്യമയിയുടെ മാതാവ് ശ്രീ ഭഗവാൻ രമണ മഹർഷിയുടെ ഭക്തയായിരുന്നു. ഒരിക്കൽ ലോകത്തെ സുഖപ്പെടുത്താൻ വേണ്ടി ഒരു മാതാവ് (തായ്) നിനക്ക് ജനിക്കുമെന്ന് രമണമഹർഷി ഇവരോട് പ്രവചിച്ചിരുന്നുവത്രേ.
പോട്രയിറ്റ് ഓഫ് മാഡം ബ്രൂനെറ്റ്
ഇതിന്റെ വിഷയം കൃത്യമായി തിരിച്ചറിയാൻ കഴിയില്ല, പക്ഷേ ശില്പിയായ യൂജിൻ സിറിൽ ബ്രൂനെറ്റിന്റെ ഭാര്യയായിരിക്കാം. ഡ്യൂററ്റിന്റെ അഭിപ്രായത്തിൽ അവൾ സുന്ദരിയായിരുന്നില്ല. മാനെറ്റ് അവളെ ആഹ്ലാദിപ്പിച്ചുവെങ്കിലും പെയിന്റിംഗ് ആദ്യമായി കണ്ടപ്പോൾ അവൾ പൊട്ടിക്കരഞ്ഞു. മാനെറ്റ് പിന്നീട് ചിത്രത്തിൽ ഒരു പുതിയ ആധാരം ചേർത്തു. .
ഗ്രന്ഥസൂചിക
വർഗ്ഗം:സ്ത്രീകളുടെ ചിത്രങ്ങൾ
ടാഷിറോജിമ
ജപ്പാനിലെ ഇഷിനോമാകി പ്രവിശ്യയിലെ ഒരു ചെറു ദ്വീപാണ് ടാഷിറോജിമ. പൂച്ചകളുടെ എണ്ണം കൂടുതലായതിനാൽ പൂച്ചദ്വീപ് എന്നുമറിയപ്പെടുന്നു. നൂറോളം മനുഷ്യർ മാത്രം താമസിക്കുന്ന ഇവിടെ അസംഖ്യം പൂച്ചകളാണുള്ളത്. പൂച്ച ദ്വീപിലേക്കെത്തുന്ന വിനോദസഞ്ചാരികൾ ഇവിടത്തെ സാമ്പത്തിക നില മെച്ചപ്പെടുത്തുന്നതിനു കാരണമായി മാറിയിട്ടുണ്ട്.
ചരിത്രം
മത്സ്യത്തൊഴിലാളികളാണ് ഇവിടുത്തെ നിവാസികളിൽ ഭൂരിഭാഗവും. 1800 കാലഘട്ടത്തിൽ ദ്വീപിൽ മീൻപിടുത്തക്കാരായിരുന്നു കൂടുതൽ. ഈ മീൻപിടുത്തക്കാർ ഉപേക്ഷിക്കുന്ന മീൻകഷ്ണങ്ങൾക്കായി ധാരാളം പൂച്ചകൾ ഇവിടെയെത്തി. ക്രമേണ പൂച്ചകളുമായി കൂടുതൽ അടുത്ത മീൻപിടുത്തക്കാർ പൂച്ചകളുടെ സ്വഭാവം നോക്കി കാലാവസ്ഥ വ്യതിയാനം പഠിക്കാനും പൂച്ചകളെ ആരാധിക്കാനുമൊക്കെ തുടങ്ങി. പൂച്ചകളുടെ വിരോധികളായ നായകൾക്ക് ഇവിടെ പ്രവേശനമില്ല.
ദ്വീപിൽ ഒരു കാലത്ത് പട്ടു നൂൽ കൃഷിയും വ്യാപകമായിരുന്നു. പട്ടുനൂൽപുഴുക്കളെ തിന്നുന്ന എലികളെ നിയന്ത്രിക്കനായും പൂച്ചകളെ വളർത്തി. പിന്നീട് പൂച്ചകൾ പെറ്റുപെരുകുകയായിരുന്നു. ഇവിടെ മരണമടയുന്ന പൂച്ചകൾക്ക് ദ്വീപുവാസികൾ ശവകുടീരം നിർമ്മിക്കുന്ന പതിവുണ്ട്. മാത്രമല്ല പൂച്ച പ്രിയം കാരണം നാട്ടുക്കാർ ഇവിടുത്തെ അൻപതോളം സ്മാരകങ്ങളും ചില കെട്ടിടങ്ങളും പൂച്ചയുടെ രൂപത്തിലാണ് നിർമ്മിച്ചിരിക്കുന്നത്. പൂച്ചകൾക്ക് ആഹാരം നൽകുന്നത് സമ്പത്തും ഭാഗ്യവും കൊണ്ടുവുരുമെന്നാണ് ദ്വീപുകാരുടെ വിശ്വാസം.
പൂച്ച ക്ഷേത്രം
പൂച്ചകൾക്കായി നിരവധി ചെറു ക്ഷേത്രങ്ങൾ ഈ ദ്വീപിലുണ്ട്.
പുറം കണ്ണികൾ
വർഗ്ഗം:ജപ്പാനിലെ ദ്വീപുകൾ
ഹരിപ്പാട് ശാന്തകുമാരിയമ്മ
തിരുവാതിരക്കളി കലാകാരിയാണ് ഹരിപ്പാട് ശാന്തകുമാരിയമ്മ. 2014 ലെ കേരള ഫോക് ലോർ അക്കാദമിയുടെ ഗുരുപൂജ പുരസ്‌കാരവും 2018 ലെ കേരള ഫോക് ലോർ അക്കാദമി ഫെല്ലോഷിപ്പും ലഭിച്ചിട്ടുണ്ട്.
ജീവിതരേഖ
കലാപാരമ്പര്യമുള്ള കുടുംബത്തിലായിരുന്നു ജനനം. അമ്മ മീനാക്ഷിയമ്മയുടെ പിതാവു ഏറ്റുമാനൂർ വേലുപ്പണിക്കർ കല്ലുനാഗസ്വര വായനയിൽ വിദഗ്ദ്ധനായിരുന്നു. അഞ്ചാം വയസ്സിൽ ശാസ്ത്രീയ സംഗീതം അഭ്യസിച്ചു തുടങ്ങി. 31 വർഷം കാർത്തികപ്പള്ളി സെന്റ് തോമസ് ഹൈസ്കൂളിൽ സംഗീതാധ്യാപികയായിരുന്നു. 1998-ൽ വിരമിച്ചു. തിരുവാതിര നാളിനോട് അനുബന്ധിച്ചു ഹരിപ്പാടു സുബ്രഹ്മണ്യ ക്ഷേത്രത്തിൽ തിരുവാതിരക്കളി അവതരിപ്പിക്കുന്ന ശിഷ്യർക്കു പാടിക്കൊടുക്കാറുണ്ട്. ശ്രീ പാർവതി തിരുവാതിര കളരി സംഘത്തിന്റെ ആഭിമുഖ്യത്തിൽ തിരുവാതിര, കോൽക്കളി, കയർ പിന്നി തിരുവാതിര എന്നിവയിൽ പരിശീലനം നൽകുന്നു. തിരുവാതിരക്കളി സംബന്ധിച്ചു പഠനാർഹമായ പല ലേഖനങ്ങളും ശാന്തകുമാരിയമ്മ എഴുതി പ്രസിദ്ധീകരിച്ചിട്ടുണ്ട്.
അവലംബം
വർഗ്ഗം:ആലപ്പുഴ ജില്ലയിൽ ജനിച്ചവർ വർഗ്ഗം:കേരള ഫോക്‌ലോർ അക്കാദമിയുടെ ഗുരുപൂജ പുരസ്‌കാരം ലഭിച്ചവർ വർഗ്ഗം:നാടൻ കലകളുടെ അവതാരകർ വർഗ്ഗം:കേരള ഫോക്‌ലോർ അക്കാദമി ഫെല്ലോഷിപ്പ് ലഭിച്ചവർ
എലിസബത്ത് ആംഗല മാർഗരറ്റ് ബൗവ്സ്-ലിയോൺ
ജോർജ്ജ് ആറാമന്റെ ഭാര്യയും, എലിസബത്ത് രാജ്ഞിയുടെയും രാജകുമാരി മാർഗരറ്റിന്റെ അമ്മയുമായിരുന്നു എലിസബത്ത് ആംഗല മാർഗരറ്റ് ബൗവ്സ്-ലിയോൺ (4 ഓഗസ്റ്റ് 1900 - 30 മാർച്ച് 2002).1936-ൽ ഭർത്താവ് അധികാരമേറ്റതുമുതൽ 1952-ൽ മരിക്കുന്നതുവരെ യുണൈറ്റഡ് കിംഗ്ഡത്തിലെ രാജ്ഞിയും ആയിരുന്നു. അതിനുശേഷം മകളുമായുള്ള ആശയക്കുഴപ്പം ഒഴിവാക്കാൻ എലിസബത്ത് രാജ്ഞി, ക്യൂൻ മദർ എന്നറിയപ്പെട്ടു. ഇന്ത്യയിലെ അവസാന ചക്രവർത്തിനിയായിരുന്നു അവർ.
ഗ്രന്ഥസൂചി
വർഗ്ഗം:1900-ൽ ജനിച്ചവർ വർഗ്ഗം:2002-ൽ മരിച്ചവർ വർഗ്ഗം:ബ്രിട്ടീഷ് രാജ്ഞി
ദേശേർ കഥ
ത്രിപുരയിലെ സിപിഐ എം മുഖപത്രമാണ് '''ദേശേർ കഥ. '''. 1979ലെ സ്വാതന്ത്ര്യദിനത്തിൽ അഗർത്തലയിൽ നിന്ന‌് പ്രസിദ്ധീകരണം ആരംഭിച്ച ഈ ബംഗാളി പത്രം, ത്രിപുരയിൽ പ്രചാരണത്തിൽ രണ്ടാമ‌ത‌ായിരുന്നു.
വിലക്ക്
2018 ൽ രജിസ‌്ട്രാർ ഓഫ‌് ന്യൂസ‌്പേപ്പേഴ‌്സ‌് (ആർ.എൻ.ഐ) ദേശേർകഥയ‌്ക്ക‌് അനുവദിച്ച പുതുക്കിയ രജിസ‌്ട്രേഷൻ പിൻവലിച്ചതിനെത്തുടർന്ന് പ്രസിദ്ധീകരണം നിലച്ചു.
അവലംബം
വർഗ്ഗം:ബംഗാളി ദിനപത്രങ്ങൾ വർഗ്ഗം:ആവിഷ്കാര സ്വാതന്ത്ര്യം
അസംപാത വിശകലനം
പരിമിതിസ്വഭാവം വിശകലനം ചെയ്യാൻ ഉപയോഗിക്കുന്ന ഒരു ഗണിതശാസ്ത്ര രീതിയാണ് അസംപാത വിശകലനം.
നിർവചനം
f, g എന്നിവ തന്നിരിക്കുന്ന ഫലനങ്ങളും, n ഒരു എണ്ണൽ സംഖ്യാചരവും ആണെങ്കിൽ if and only if
നബന്ന
ബംഗാളി വിളവെടുപ്പ് ആഘോഷമായ നബന്ന (ബംഗാളി: নবান্ন, നോബന്നോ; ലിറ്റ്: ന്യൂ റൈസ് / ഹാർവെസ്റ്റ്) ബംഗ്ലാദേശിലും ഇന്ത്യൻ സംസ്ഥാനങ്ങളായ പശ്ചിമ ബംഗാൾ, ത്രിപുര, അസമിലെ ബരാക് വാലി എന്നിവിടങ്ങളിലും ഭക്ഷണം, നൃത്തം, സംഗീതം എന്നിവയോടൊപ്പം ആഘോഷിക്കാറുണ്ട്. ഭക്ഷണത്തിന്റെ ഉത്സവമായ ഇതിൽ പിഥ പോലുള്ള നാടൻ പാചകരീതിയനുസരിച്ച് ബംഗാളി വിഭവങ്ങൾ പാകം ചെയ്യുന്നു.
ആഘോഷം
നബന്ന മേള എന്ന് വിളിക്കുന്ന മേളയോടെയാണ് ഉത്സവം ആഘോഷിക്കുന്നത്. ബംഗാൾ ദേശത്തിന് "ബാരോ മാസ് ടെറോ പർബാൻ" (പന്ത്രണ്ട് മാസത്തിനുള്ളിൽ പതിമൂന്ന് ഉത്സവങ്ങൾ) എന്ന പേര് നൽകിയ നിരവധി ഉത്സവങ്ങളിലൊന്നാണിത്. രണ്ട് പ്രധാന മതവിഭാഗങ്ങളിൽ നിന്നുള്ള ഗ്രാമീണരും നാട്ടുകാരും തുല്യ പങ്കാളിത്തത്തോടെ മേളയിൽ പങ്കെടുക്കുന്നു. ഫെസ്റ്റിവലിനെ ഒരു വിളവെടുപ്പ് ആചാരമാക്കി മാറ്റുന്ന നിരവധി ഫലസമൃദ്ധി ആചാരങ്ങളും ഉണ്ട്. ഉത്സവത്തിന് ബംഗാളി സംസ്കാരത്തിന്റെ സൃഷ്ടിപരമായ സമൂഹത്തിൽ നിന്ന് ധാരാളം പിന്തുണ ലഭിക്കുന്നു. നിരവധി കവികളും സംഗീതജ്ഞരും ബൗളും ചിത്രകാരന്മാരും ഇത്തരം കൂട്ടായ്മകളിലേക്ക് എത്തുന്നു. 1943 ലെ ബംഗാൾ ക്ഷാമത്തിന്റെ ദുഃഖകരമായ സംഭവം ചിത്രീകരിക്കുന്ന ബിജോൺ ഭട്ടാചാര്യ നബന്നയിൽ എഴുതിയ പ്രശസ്തമായ ഒരു നാടകമുണ്ട്. 1998 മുതൽ ജബിയ നബന്ന ഉത്‌ഷാബ് ഉജ്ജപൻ പാർഷാദ് (ദേശീയ വിളവെടുപ്പ് ഉത്സവ സമിതി) സംഘടിപ്പിച്ച എല്ലാ നബന്ന ഉത്സവവും (അഗ്രഹായന്റെ ഒന്നാം ദിവസം) (2020 ജൂൺ 16) ധാക്കയിൽ ആഘോഷിക്കുന്നു. സംഘടനയുടെ സ്ഥാപകനും പ്രധാന ആസൂത്രകനുമാണ് ശ്രീ. ഷാരിയാർ സലാം. ഒരു ദിവസം നീണ്ടുനിൽക്കുന്ന ഉത്സവത്തിൽ ധാരാളം സാംസ്കാരിക പ്രവർത്തകരും സംഘടനകളും പ്രകടനങ്ങളുമുണ്ട് ....
കൂടുതൽ വായനയ്ക്ക്
വർഗ്ഗം:ഹൈന്ദവ ഉത്സവങ്ങൾ
ബ്രൂക്ക് ഷീൽഡ്സ്
ഒരു അമേരിക്കൻ അഭിനേത്രിയും മോഡലും മുൻ ബാലതാരവുമാണ് ബ്രൂക്ക് ക്രിസ്റ്റാ ഷീൽഡ്സ് (ജനനം മെയ് 31, 1965) ലൂയി മാൽ - ന്റെ വിവാദ ചിത്രം  പ്രെറ്റി ബേബി (1978) യിലെ ലൈംഗികവൃത്തി ചെയ്യുന്ന കഥാപാത്രം 1980-ലെ ദ ബ്ളൂ ലഗൂൺ എന്നിവ ഇവരുടെ വളരെ ശ്രദ്ധേയമായ ചിത്രങ്ങളാണ്.
അവലംബം
വർഗ്ഗം:1965-ൽ ജനിച്ചവർ വർഗ്ഗം:20-ആം നൂറ്റാണ്ടിലെ അമേരിക്കൻ എഴുത്തുകാർ വർഗ്ഗം:20-ആം നൂറ്റാണ്ടിലെ വനിതാ എഴുത്തുകാർ വർഗ്ഗം:21-ആം നൂറ്റാണ്ടിലെ അമേരിക്കൻ എഴുത്തുകാർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ വനിതാ എഴുത്തുകാർ വർഗ്ഗം:ജീവിച്ചിരിക്കുന്ന പ്രമുഖർ
ഗോണ്ട്വാന മഴക്കാടുകൾ
ഓസ്ട്രേലിയയിലെ ന്യൂ സൗത്ത് വേൽസ്-ക്വീൻസ് ലാൻഡ് അതിർത്തിയിൽ വ്യാപിച്ച് കിടക്കുന്ന ഒരു മിതശീതോഷ്ണ മഴക്കാടാണ് ഗോണ്ട്വാന മഴക്കാടുകൾ. മുൻപ് ഇത് അറിയപ്പെട്ടിരുന്നത് മദ്ധ്യ-പൂർവ്വ സംരക്ഷിത മഴക്കാടുകൾ എന്നായിരുന്നു. ഇന്ന് ഒരു ലോക പൈതൃകകേന്ദ്രമാണ് ഈ വനം.
ഗോണ്ട്വാന പ്രദേശം നിലനിന്നപ്പോഴും ഇവിടം വനമായിരുന്നു എന്നതിനാലാണ് ഈ പ്രദേശം ഗോണ്ട്വാന മഴക്കാടുകൾ എന്ന് അറിയപ്പെടാൻ തുടങ്ങിയത്. ഇവിടന്നു ലഭിച്ച ഫോസിൽ പഠനങ്ങളും ഈ വാദത്തെ ശരിവയ്ക്കുന്നതായിരുന്നു. പ്രതിവർഷം ഉദ്ദേശം രണ്ട്ദശലക്ഷം ആളുകളാണ് ഇവിടം സന്ദർശിക്കുന്നത്.
അവലംബം
വർഗ്ഗം:മഴക്കാടുകൾ
സജീവ താരാപഥങ്ങൾ
ശക്തമായ റേഡിയോ വികിരണം, വിദ്യുത്കാന്തിക വർണ്ണരാജിയിലെ രേഖകൾ എന്നിവയുള്ള താരാപഥങ്ങളെ സൂചിപ്പിക്കാൻ ജ്യോതിശാസ്ത്രജ്ഞർ സജീവതാരാപഥങ്ങൾ എന്ന പദം ഉപയോഗിച്ചുവരുന്നു.
ഇവയുടെ കേന്ദ്രങ്ങളിൽ 'അതിസ്ഥൂല തമോദ്വാരം' (Supermassive Black hole) സ്ഥിതിചെയ്യുന്നുണ്ടെന്നാണ്‌ സൈദ്ധാന്തികപഠനങ്ങളും നിരീക്ഷണങ്ങളും കാണിക്കുന്നത്. സജീവതാരാപഥകേന്ദ്രങ്ങളെ വിശദീകരിക്കാൻ ശ്രമിക്കുന്ന മാതൃകകൾ സൂര്യന്റെ നൂറുകോടിക്കണക്കിന്‌ ഇരട്ടി പിണ്ഡമുള്ള തമോദ്വരങ്ങൾ അവിടെയുണ്ടെന്നാണ്‌ കണക്കാക്കുന്നത്. ഇതുപോലെയുള്ള തമോദ്വാരങ്ങൾക്കു  ചുറ്റും ഒരു ഭീമൻ അക്ക്രീഷൻ ഡിസ്ക്കും  ഇതിന്‌ ലംബമായി രണ്ട് വാതകജെറ്റുകളും ഉണ്ടാകും. അക്ക്രീഷൻ ഡിസ്ക്കിൽ നിന്ന് തമോദ്വാരത്തിലേക്ക് വീഴുന്ന ദ്രവ്യത്തിന്റെ ഗുരുത്വഊർജ്ജമാണ് വികിരണമായി മാറുന്നത്. പത്ത് ശതമാനത്തോളം സജീവതാരാപഥകേന്ദ്രങ്ങളിൽ നിന്ന് കേന്ദ്രത്തിന്റെ വിപരീതദിശകളിൽ പ്രകാശവേഗത്തോടു അടുക്കുന്ന വേഗതയിൽ ദ്രവ്യം ഒരുജോഡി പ്രവാഹങ്ങളായി പുറത്തേക്കു വരുന്നതായി കണ്ടെത്തിയിട്ടുണ്ട്. ഇവ എങ്ങനെയാണുണ്ടാകുന്നത് എന്നതിനെക്കുറിച്ച് ഇനിയും വ്യക്തമായ ധാരണയായിട്ടില്ല. എക്സ്-രശ്മികളുടെ രൂപത്തിൽ ധാരാളം ഊർജ്ജം പുറത്തുവിടുന്ന സജീവതാരാപഥങ്ങളെ ഊർജ്ജത്തിന്റെ അളവനുസരിച്ച് സെയ്ഫർട്ട് ഗാലക്സി  എന്നും ക്വാസാറുകൾ എന്നും വിളിക്കുന്നു. ഭൂമിയുടെ ദിശയിൽ പ്രകാശവേഗത്തോടു അടുത്ത വേഗതയുള്ള കണികാപ്രവാഹമുള്ള സജീവതാരാപഥങ്ങളാണ് ബ്ലാസാറുകൾ എന്ന് കരുതുന്നു. പ്രവാഹങ്ങളിൽ നിന്ന് റേഡിയോ തരംഗങ്ങൾ പുറപ്പെടുവിക്കുന്ന സജീവതാരാപഥങ്ങളാണ് റേഡിയോ താരാപഥങ്ങൾ.
വർഗ്ഗം:താരാപഥങ്ങൾ
യൂഫോർബിയ
യൂഫോർബിയേസീ സസ്യകുടുംബത്തിന്റെ ടൈപ്പ് ജനുസ് ആണ് യൂഫോർബിയ (Euphorbia). ഏകവർഷികൾ മുതൽ ദീർഘകാലം ജീവിക്കുന്ന മരങ്ങൾ ഉൾപ്പെടെ വലിയ വൈവിധ്യമുള്ള ഈ ജനുസിൽ 2000 -ലേറെ അംഗങ്ങൾ ഉണ്ട്. ഏറ്റവും കൂടുതൽ അംഗങ്ങൾ ഉള്ള സസ്യജനുസുകളിൽ നാലാമതാണ് യൂഫോർബിയ. മിക്ക അംഗങ്ങൾക്കും പാൽ‌പോലുള്ള കറ ഉണ്ട്, പലതിലും വിഷാംശവും അടങ്ങിയിരിക്കുന്നു. വരണ്ട മരുപ്രദേശങ്ങളിൽ കള്ളിച്ചെടിയുമായി സാമ്യമുള്ള അംഗങ്ങൾ ഇവയിൽ ഉണ്ട്.
പുറത്തേക്കുള്ള കണ്ണികൾ
വർഗ്ഗം:സസ്യജനുസുകൾ വർഗ്ഗം:യൂഫോർബിയ വർഗ്ഗം:വിഷസസ്യങ്ങൾ
അഡാ ഫ്ലാറ്റ്മാൻ
യു.കെ.യിലെയും അമേരിക്കൻ ഐക്യനാടുകളിലെയും ഒരു ബ്രിട്ടീഷ് സഫ്രാജിസ്റ്റായിരുന്നു അഡാ സൂസൻ ഫ്ലാറ്റ്മാൻ (1876 - 1952).
ജീവിതം
1876ൽ സഫോക്കിൽ ഫ്ലാറ്റ്മാൻ ജനിച്ചു. സ്വതന്ത്രമായ മാർഗത്തിലൂടെ പ്രവർത്തിച്ചിരുന്ന അവർക്ക് സ്ത്രീകളുടെ അവകാശങ്ങളിൽ താൽപ്പര്യമുണ്ടായി. സഹ പ്രവർത്തകയായ നോട്ടിംഗ് ഹില്ലിലെ ട്വന്റീത് സെഞ്ച്വറി ക്ലബിലെ ജെസ്സി സ്റ്റീഫൻസന്റെ അതേ മുറികളിലായിരുന്നു അവർ താമസിച്ചിരുന്നത്.
ലാൻഡ്‌സ്‌കേപ്പ് വിത് ഗ്രോട്ടോ
ഫ്ളമിഷ് ചിത്രകാരൻ ജൂസ് ഡി മോമ്പർ വരച്ച ഓയിൽ ഓൺ പാനൽ പെയിന്റിംഗാണ് ലാൻഡ്‌സ്‌കേപ്പ് വിത് ഗ്രോട്ടോ. പെയിന്റിംഗ് 1610-കളിൽ പൂർത്തിയായി. ഒരുപക്ഷേ 1616-ൽ നിലവിൽ ബോണിലെ റിനിഷെസ് ലാൻഡസ്മ്യൂസിയത്തിലാണ് ഈ ചിത്രം  സൂക്ഷിച്ചിരിക്കുന്നത്.
അഡാ ഫ്ലാറ്റ്മാൻ
ജീവിതം
1908 ൽ മരിയൻ വാലസ്-ഡൻ‌ലോപ്പ്, അഡാ റൈറ്റ്, കാതറിൻ ഡഗ്ലസ് സ്മിത്ത്, ഉന ഡഗ്‌ഡേൽ എന്നിവരുടെ നേതൃത്വത്തിൽ പാർലമെൻറ് ഭവനങ്ങളിൽ നടത്തിയ റെയ്ഡിൽ പങ്കെടുത്തതിന് ശേഷം ഫ്ലാറ്റ്മാനെ ഹോളോവേ ജയിലിലേക്ക് അയച്ചു. അടുത്ത വർഷം ലിവർപൂളിൽ അവരുടെ പ്രവർത്തനങ്ങൾ സംഘടിപ്പിക്കാൻ ഡബ്ല്യുഎസ്പിയു അവരെ നിയമിച്ചപ്പോൾ മേരി ഫിലിപ്സിൽ നിന്ന് ചുമതലയേറ്റു. പ്രചാരണ ആക്ടിവിസത്തിന്റെ പേരിൽ അറസ്റ്റുചെയ്യാൻ സാധ്യതയുള്ളതിനാൽ ലിവർപൂളിൽ ഒരു തൊഴിലാളി വേഷം ധരിച്ച് കോൺസ്റ്റൻസ് ലിറ്റൺ എത്തിയപ്പോൾ ഫ്ലാറ്റ്മാൻ ലളിതമായ താമസസൗകര്യങ്ങൾ ഒരുക്കിയിരുന്നു. 1910 ജൂലൈയിൽ ഹൈഡ് പാർക്കിൽ നടന്ന 10,000 വനിതാ റാലിയിലെ ഒരു വേദിയിൽ ഫ്ലാറ്റ്മാൻ ഒരു പ്രധാന പ്രഭാഷകനായിരുന്നു. ഫ്ലാറ്റ്മാൻ Dr Alice Stewart Ker-നോടൊപ്പം ജോലി ചെയ്തു. എന്നാൽ ലിവർപൂൾ ഒരു WSPU ഷോപ്പ് തുറക്കാൻ അനുവദിക്കണമെന്ന് ആവശ്യപ്പെട്ടപ്പോൾ എമെലിൻ പെത്തിക്ക് വിശ്വസിച്ചത് അഡയെ ആയിരുന്നു. പട്രീഷ്യ വുഡ്‌ലോക്ക് അവൾക്കായി ഒരു ഷോപ്പ് സ്ഥാപിച്ചു. അത് വിജയകരമാവുകയും അത് ഈ ആവശ്യത്തിനായി ഗണ്യമായ ഫണ്ട് സ്വരൂപിക്കുകയും ചെയ്തു. ഹോളോവേയിൽ തടവുശിക്ഷ പൂർത്തിയാക്കിയ പട്രീഷ്യ വുഡ്‌ലോക്കിന്റെ മോചനത്തെ ചുറ്റിപ്പറ്റിയുള്ള പ്രചാരണം ഫ്ലാറ്റ്മാൻ സംഘടിപ്പിച്ചു. 1909-ലെ സ്ത്രീകളുടെ വോട്ടുകളുടെ ഒരു പകർപ്പ് "പട്രീഷ്യ" ഒരു ഡ്രെഡ്‌നോട്ട് ആയി ചിത്രീകരിച്ചു. 1910-ൽ ബ്രാഞ്ച് കോ-ഓർഡിനേറ്റർ സ്ഥാനത്ത് നിന്ന് ഫ്ലാറ്റ്മാൻ സ്ഥാനമൊഴിഞ്ഞപ്പോൾ, പ്രചാരണത്തോടുള്ള സമീപനത്തിലെ വ്യത്യാസത്തെത്തുടർന്ന്, ആലിസ് മോറിസ്സി വോളണ്ടിയർ അവരെ നയിക്കാൻ മറ്റൊരു ജീവനക്കാരനെ നിയമിക്കുന്നതുവരെ ബ്രാഞ്ച് ഓർഗനൈസർ ആയി ചുമതലയേറ്റു.
ലാൻഡ്‌സ്‌കേപ്പ് വിത് ഗ്രോട്ടോ
പെയിന്റിംഗ്
ജൂസ് ഡി മോമ്പർ ഫ്ലെമിഷ് ലാൻഡ്‌സ്‌കേപ്പിസ്റ്റുകളുടെ ഒരു സംഘത്തിന്റെ ഭാഗമായിരുന്നു, അവരുടെ പെയിന്റിംഗുകൾ പലപ്പോഴും അന്യദേശത്തെ കടും തൂക്കാം പാറയോടുകൂടിയ ഭൂപ്രകൃതിയെ ചിത്രീകരിക്കുന്നു. അദ്ദേഹത്തിന്റെ ഭൂപ്രകൃതിയിൽ പലപ്പോഴും ഒരു ഗ്രോട്ടോ ഉൾപ്പെട്ടിരുന്നു. ഈ ചിത്രത്തിന്റെ കാര്യവും അങ്ങനെയാണ്.
അഡാ ഫ്ലാറ്റ്മാൻ
ജീവിതം
അടുത്ത വർഷം, ഫ്ലാറ്റ്മാൻ ചെൽട്ടൻഹാമിലെ WSPU യുടെ ഓണററി സെക്രട്ടറിയായി. നിയമനത്തിന് തൊട്ടുപിന്നാലെ ചെൽട്ടൻഹാം സന്ദർശിച്ച എമെലിൻ പാൻഖർസ്റ്റ് പ്രാദേശിക "അറ്റ് ഹോംസ്" സംഘടിപ്പിക്കാൻ തുടങ്ങിയിരുന്നു. ലിബറൽ ഗവൺമെന്റ് മന്ത്രി ചാൾസ് ഹോബ്‌ഹൗസ് ഗ്ലൗസെസ്റ്ററിലെ ഷയർ ഹാളിൽ സംസാരിച്ചപ്പോൾ, സ്ത്രീകളുടെ വോട്ടവകാശത്തെക്കുറിച്ചുള്ള ചോദ്യങ്ങൾ ചോദിക്കാൻ ഫ്ലാറ്റ്‌മെൻ വെറുതെ ശ്രമിച്ചു; അവൾ പുറത്താക്കപ്പെട്ടു.
ലാൻഡ്‌സ്‌കേപ്പ് വിത് ഗ്രോട്ടോ
പെയിന്റിംഗ്
താഴെ ഇടതുവശത്ത് മൂന്ന് രൂപങ്ങളുണ്ട്. അവരിൽ ഒരാൾ തന്റെ വടിയിൽ ചാരി നിൽക്കുന്ന ഒരു ഇടയനാണ്. താഴെയുള്ള പുൽമേട്ടിൽ അദ്ദേഹത്തിന്റെ ആട്ടിൻകൂട്ടം മേയുന്നു. മൂന്ന് രൂപങ്ങളിൽ രണ്ടെണ്ണം ഇരിക്കുന്നു. അവരിലൊരാൾ ഒരു കലാകാരനായി വിശേഷിപ്പിക്കപ്പെടുന്നു, അവർക്ക് മുന്നിൽ പാറകളും വെള്ളച്ചാട്ടവും വരച്ചിരിയ്ക്കുന്നു.
പുറംകണ്ണികൾ
വർഗ്ഗം:ലാൻഡ്സ്കേപ്പ് പെയിന്റിംഗുകൾ
അഡാ ഫ്ലാറ്റ്മാൻ
ജീവിതം
1914-ൽ ഒന്നാം ലോകമഹായുദ്ധം ആരംഭിച്ചപ്പോൾ, മുൻനിര വോട്ടവകാശ സംഘടനകൾ യുദ്ധം അവസാനിക്കുന്നതുവരെ തങ്ങളുടെ പ്രതിഷേധം നിർത്തിവയ്ക്കാൻ സമ്മതിച്ചു. പല പ്രവർത്തകരും വിയോജിച്ചു; ബ്രിസ്റ്റോളിൽ താമസിക്കുന്ന ഫ്ലാറ്റ്മാൻ, എവലിന ഹാവർഫീൽഡ് സ്ഥാപിച്ച വിമൻസ് എമർജൻസി കോർപ്സിൽ ചേരുന്ന ഒരാളായിരുന്നു. 1915-ൽ ആലീസ് പോളിന്റെ ദി സഫ്രാഗിസ്‌റ്റ് എന്ന പത്രത്തിൽ ജോലി ചെയ്യാൻ കുടിയേറി, അതിന്റെ ബിസിനസ്, പരസ്യ മാനേജരായി അവൾ അമേരിക്കയിൽ തന്റെ ജോലി തുടരാൻ തീരുമാനിച്ചു.
ഫ്ലാറ്റ്മാൻ 1916-ൽ ചിക്കാഗോയിൽ ഉണ്ടായിരുന്നു, അവിടെ നടക്കുന്ന വിമൻസ് പാർട്ടി കൺവെൻഷന്റെ ഔട്ട്ഡോർ ഓർഗനൈസർ ആയി പ്രവർത്തിച്ചു. ന്യൂയോർക്ക് ഹെറാൾഡ് ഒറ്റയ്ക്ക് പരസ്യബോർഡുകൾ സ്ഥാപിക്കുന്ന കാമ്പയിൻ ഉദ്ഘാടനം ചെയ്തു; പൂർണ്ണമായി പർപ്പിൾ നിറത്തിലുള്ള വസ്ത്രം ധരിച്ചാണ് അവൾ അങ്ങനെ ചെയ്തതെന്ന് സൂചിപ്പിച്ചു. വിൽസൺ വിരുദ്ധ ബിൽബോർഡ് സ്ക്വാഡുകളെ വോട്ടവകാശമുള്ള സംസ്ഥാനങ്ങളിൽ ഉടനീളം ഫ്ലാറ്റ്മാൻ നയിക്കുന്നത് ഒരു ദശലക്ഷക്കണക്കിന് ആളുകളെ ഒട്ടിക്കുക എന്ന ലക്ഷ്യത്തോടെയാണെന്ന് റിപ്പോർട്ടിൽ പറയുന്നു.
യുദ്ധാനന്തരം, ഫ്ലാറ്റ്മാൻ തന്റെ വോട്ടവകാശ പ്രവർത്തനം തുടരാൻ ആഗ്രഹിച്ചിരുന്നു. എന്നാൽ അമേരിക്കയിലെയും ദക്ഷിണാഫ്രിക്കയിലെയും സംഘടനകൾ അവളുടെ സഹായ വാഗ്ദാനങ്ങൾ സ്വീകരിച്ചില്ല. 1920-ൽ യു.എസിലും 1928-ൽ യു.കെയിലും പൂർണ്ണ സ്ത്രീ വോട്ടവകാശം നേടിയെടുത്തു. 1930-കളിൽ ഫ്ലാറ്റ്മാൻ ഇംഗ്ലണ്ടിലേക്ക് മടങ്ങി, ഒരു സമാധാന പ്രചാരകനായിരുന്നു സഫ്രാഗെറ്റിലെ പ്രസ്ഥാനത്തെ രേഖപ്പെടുത്തുന്നതിൽ എഡിത്ത് ഹൗ-മാർട്ടിന്റെ പ്രവർത്തനത്തെ പിന്തുണച്ചു. കൂട്ടായ്മ.[14] ഫ്ലാറ്റ്മാൻ അവളുടെ ഇഷ്ടത്തിൽ £25 (£250 ന്റെ എസ്റ്റേറ്റിൽ നിന്ന്) ഫെലോഷിപ്പിന് വിട്ടുകൊടുത്തു.
1952-ൽ സസെക്സിലെ ഈസ്റ്റ്ബോണിൽ വച്ച് ഫ്ലാറ്റ്മാൻ മരിച്ചു
അവലംബം
വർഗ്ഗം:1876-ൽ ജനിച്ചവർ വർഗ്ഗം:1952-ൽ മരിച്ചവർ വർഗ്ഗം:ഇംഗ്ലീഷ് വനിതാ സമ്മതിദാനാവകാശ പ്രവർത്തകർ
മടവൂർ
കേരളത്തിൽ കോഴിക്കോട് ജില്ലയിലെ കൊടുവള്ളി നിയോജക മണ്ഡലത്തിലെ ഒരു ഗ്രാമമാണ് മടവൂർ. ജില്ലാ ആസ്ഥാനത്തു നിന്ന് 20 കിലോമീറ്റർ കിഴക്കു ഭാഗത്താണ് ഈ ഗ്രാമം സ്ഥിതിചെയ്യുന്നത്. മടവൂർ ഗ്രാമപഞ്ചായത്തിനു കീഴിലുള്ള ഒരു വാർഡ് കൂടിയാണിത്.മടവൂർ പഞ്ചായത്തിൽ 16 വാർഡുകൾ ഉണ്ട്. മടവൂർ എന്ന നാട് അറിയപ്പെടുന്നത് ലോകസൂഫി ഗണത്തിൽ സമാനതകളില്ലാത്ത അത്യുന്നതസ്ഥാനം വഹിക്കുന്ന മഹാനായ സി എം മുഹമ്മദ്‌ അബൂബക്കർ മുസ്‌ലിയാർ എന്ന ഖുത്ബുൽ ആലം (പ്രപഞ്ചത്തിന്റെ അച്ചുതണ്ട്)  സി എം വലിയുള്ളാഹി അവർകൾ ഇവിടെ അന്ത്യവിശ്രമം കൊള്ളുന്നതിന്റെ പേരിലാണ്. ദിനംപ്രതി പതിനായിരങ്ങളാണ് ഇവിടെ മഖ്‌ബറ സന്ദർശനത്തിനായി എത്തിച്ചേരുന്നത്. എല്ലാ വർഷവും അറബി മാസം ശവ്വാൽ 4 മുതൽ ആണ് ഇവിടെ ഉറൂസ് നടക്കുന്നത്.
ചരിത്രം
നമ്പൂതിരി, നായർ, നമ്പീശൻ എന്നീ സമുദായക്കാരുടെ മഠങ്ങൾ ഒരുപാട് ഉണ്ടായിരുന്ന സ്ഥലം ആയതിനാൽ ആണ് ഈ "മഠങ്ങളുള്ള ഊര്" എന്ന പേര് വന്നത്. ശേഷം പേര് ലോപിച്ച് മടവൂർ എന്നായി മാറി. സാമൂതിരി രാജവിന്റെ കീഴിലായിരുന്ന ഈ പ്രദേശം അന്ന് കോഴിക്കോട് ആയിരുന്നു തലസ്ഥാനം. പിന്നീട്, ടിപ്പു സുൽത്താൻ കീഴടക്കി. ടിപ്പുവിന്റെ കാലശേഷം ജന്മിമാരുടെ അധീനതയിൽ ആയിരുന്നു ഇവിടം.
ഭൂപ്രകൃതി
മടവൂർ കുന്നുകളും മലകളും കൊണ്ട് അനുഗൃഹീതമായ പ്രദേശം ആണ്. ഗ്രാമത്തിന്റെ തെക്ക് അതിർത്തി പൂനൂർ പുഴയിൽ ആണ്. ഒപ്പം പൈമ്പാലശ്ശേരി തോട്, പാലത്ത് തോട് എന്നിവയും ഈ ഗ്രമത്തിലൂടെ കടന്നു പോകുന്നു.
സി. എം. മഖാം
ഈ ഗ്രാമത്തിലെ പ്രധാന ആരാധനാ മുസ്ലിം ആരാധനാകേന്ദ്രം മടവൂർ സി. എം. മഖാം ആണ്. . ദക്ഷിണേന്ത്യയിലെ പ്രധാന തീർത്ഥാടന കേന്ദ്രങ്ങളിലൊന്നാണ് സി.എം. വലിയുള്ളാഹി മഖാം. സി. എം. വലിയുള്ളാഹി അന്ത്യ വിശ്രമം കൊള്ളുന്ന ഇവിടെ എല്ലാവർഷവും ഉറൂസ് (ആണ്ടു നേർച്ച) നടക്കാറുണ്ട്. . കേരളത്തിന്റെ പുറമെ നിന്നും അകത്ത് നിന്നും ലക്ഷങ്ങളാണ് പ്രതിവർഷം ഇവിടെ സന്ദർശിക്കുന്നത്.
സുദർശന ക്ഷേത്രം
കേരളത്തിലെ പ്രശസ്തമായ സുദർശന ക്ഷേത്രം ആണ്. എരവന്നൂർ സ്ഥിതിചെയ്യുന്നത്.
മടവൂർ ശങ്കരൻ കുന്നത്ത് ശിവക്ഷേത്രം
=== പൈമ്പാലശ്ശേരി ശ്രീമഹാവിഷ്ണു ക്ഷേത്രം ===
വിദ്യഭ്യാസ സ്ഥാപനങ്ങൾ
മടവൂരിന് അടുത്തുള്ള പ്രധാനപ്പെട്ട വിവിധ വിദ്യാഭ്യാസ സ്ഥാപനങ്ങൾ.
ഇന്ത്യൻ ഇൻസ്റ്റിറ്റ്യൂട്ട് ഓഫ് മാനേജ്‌മെന്റ്, കോഴിക്കോട്
ഇന്ത്യയിലെ പ്രധാനപ്പെട്ട മാനേജ്മെന്റ് സ്കൂളുകളിൽ ഒന്നാണ്‌ ഇന്ത്യൻ ഇൻസ്റ്റിറ്റ്യൂട്ട് ഓഫ് മാനേജ്‌മെന്റ്, കോഴിക്കോട്
നാഷണൽ ഇൻസ്റ്റിറ്റ്യൂട്ട് ഓഫ് ടെക്നോളജി, കോഴിക്കോട്
ഇന്ത്യയിലെ ഒരു ഉന്നത സാങ്കേതികവിദ്യാഭ്യാസ സ്ഥാപനമാണ്‌ നാഷണൽ ഇൻസ്റ്റിറ്റ്യൂട്ട് ഓഫ് ടെക്നോളജി കാലിക്കറ്റ്‌ അഥവാ എൻ.ഐ.ടി. കാലിക്കറ്റ്. കോഴിക്കോട് നഗരത്തിൽ നിന്നു 22 കിലോമീറ്റർ വടക്കു കിഴക്ക് മാറി കട്ടാങ്ങൽ എന്ന സ്ഥലത്ത് സ്ഥിതി ചെയ്യുന്ന ഈ സ്ഥാപനം ഭാരത സർക്കാറിന്റെ സാങ്കേതിക വിദ്യാഭ്യാസ രംഗത്ത് ഉന്നതനിലവാരമുള്ള സ്ഥാപനങ്ങൾ ആരംഭിക്കുക എന്ന നയത്തെത്തുടർന്നാണ്‌ പ്രവർത്തനമാരംഭിച്ചത്.
സി.ഡബ്ല്യു.ആർ.ഡി.എം
സെന്റർ ഫോർ വാട്ടർ റിസോർസ് ഡവലപ്മെന്റ് ആൻഡ് മാനേജ്മെന്റ് എന്നാണ് പൂർണ്ണമായ പേര്. വെള്ളത്തെ കുറിച്ച് പഠിക്കുന്ന സ്ഥാപനം ആണിത്. En: Kerala School of Mathematics, Kozhikode
കേരള സ്കൂൾ ഓഫ് മാത്തമാറ്റിക്സ്
ഗണിതത്തിൽ ഗവേഷണം ചെയ്യുന്ന സ്ഥാപനം ആണ് ഇത്.
ഐ.ഐ.എസ്.ആർ
ഇന്ത്യൻ ഇൻസ്റ്റിറ്റ്യൂട്ട് ഓഫ് സ്പൈസസ് റിസർച്ച്. സുഗന്ധവിളകളെ കുറിച്ച് ഗവേഷണം ചെയ്യുന്ന സ്ഥലം.
സി. എം. സെന്റർ
En:Indian Institute of Spices Research
സാക്ഷരത
2011-ലെ കണക്കുകൾ പ്രകാരം മടവൂർ പഞ്ചായത്തിലെ സാക്ഷരത 95.99 % ആണ്. കേരളത്തിലെ ശരാശരിയെക്കാൾ (94.00 %) വളരെ കൂടുതൽ ആണ്. പുരുഷന്മാർക്കാണ് സ്ത്രീകളെക്കാൾ സാക്ഷരത. പുരുഷൻ-98.19 %, സ്ത്രീ-94.00 %.
റോഡ് മാർഗ്ഗം
NH 212 വഴി വന്ന് പടനിലത്ത് നിന്ന് കാപ്പട് തുഷാരഗിരി വിനോദസഞ്ചാര ഇടനാഴിയിലേക്ക് കയറി 2.5 കിലോമീറ്റർ
ബസ് മാർഗ്ഗം
കോഴിക്കോട്-നരിക്കുനി റൂട്ടിൽ രാവിലെ 5 മുതൽ രാത്രി 9.45 വരെ തുടർച്ചയായി ബസ് സർവ്വീസ് ഉണ്ട്. കോഴിക്കോട് സി.എം മഖാം റൂട്ടിൽ കെ.എസ്.ആർ.ടി.സി. ബസ് സർവ്വീസുകൾ ലഭ്യമാണ്. കൊടുവള്ളി സി.എം മഖാം റൂട്ടിൽ ബസ് സർവീസുകൾ ലഭ്യമാണ് കൊയിലാണ്ടി നരിക്കുനി റൂട്ടിൽ ബസ് സർവീസുകൾ ലഭ്യമാണ്.
ട്രയിൻ മാർഗ്ഗം
ട്രയിൻ മാർഗ്ഗം വരുന്നവർക്ക് കോഴിക്കോട് റെയിൽവെ സ്റ്റേഷനിലോ(22 കിലോമീറ്റർ) കൊയിലാണ്ടി റെയിൽവേ സ്റ്റേഷനിലോ ഇറങ്ങി ബസ് മാർഗ്ഗം എത്തിച്ചേരാവുന്നതാണ്.
വിമാനമാർഗ്ഗം
കോഴിക്കോട് വിമാനത്താവളത്തിലേക്ക് 35 കിലോമീറ്ററാണ് ദൂരം.
അമ്പട ഞാനേ! (ചലച്ചിത്രം)
അംബഡ നജാനെ! 1985 ലെ ഇന്ത്യൻ മലയാളം ചിത്രമാണ് ആന്റണി ഈസ്റ്റ്മാൻ സംവിധാനം ചെയ്ത് രമ്യ പ്രൊഡക്ഷന് വേണ്ടി എം എസ് രവി നിർമ്മിച്ചത്. ചിത്രത്തിൽ ശങ്കർ, മേനക, നെദുമുടി വേണു, തിലകൻ, കെപിഎസി ലളിത എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. എം കെ അർജ്ജുനൻ ഈണമിട്ട് പൂവച്ചൽ ഖാദറി ന്റ് ഗാനങ്ങൾ ഈ ചിത്രത്തിലുണ്ട്.
ന്യൂറോസയൻസ്
വലത്ത്‌|ലഘുചിത്രം|293x293ബിന്ദു| [[സാന്തിയാഗോ റമോൺ ഐ കക്സാൽ|സാന്റിയാഗോ റാമോൺ വൈ കക്സാൽ (1899) വരച്ച പ്രാവിന്റെ സെറിബെല്ലത്തിലെ ന്യൂറോണുകളുടെ ചിത്രം]] നാഡീവ്യവസ്ഥയെക്കുറിച്ചുള്ള ശാസ്ത്രീയ പഠനമാണ് ന്യൂറോ സയൻസ് (അല്ലെങ്കിൽ ന്യൂറോബയോളജി ). ന്യൂറോണുകളുടെയും ന്യൂറൽ സർക്യൂട്ടുകളുടെയും അടിസ്ഥാനവും ഉയർന്നുവരുന്നതുമായ സവിശേഷതകൾ മനസിലാക്കാൻ ഫിസിയോളജി, അനാട്ടമി, മോളിക്യുലർ ബയോളജി, ഡെവലപ്‌മെന്റൽ ബയോളജി, സൈറ്റോളജി, കമ്പ്യൂട്ടർ സയൻസ്, മാത്തമാറ്റിക്കൽ മോഡലിംഗ് എന്നിവ സംയോജിപ്പിക്കുന്ന ഒരു മൾട്ടി ഡിസിപ്ലിനറി സയൻസാണ് ഇത്. പഠനം, മെമ്മറി, പെരുമാറ്റം, ധാരണ, ബോധം എന്നിവയുടെ ജൈവശാസ്ത്രപരമായ അടിസ്ഥാനത്തെക്കുറിച്ചുള്ള ധാരണയെ എറിക് കാൻഡെൽ ബയോളജിക്കൽ സയൻസസിന്റെ "ആത്യന്തിക വെല്ലുവിളി" എന്ന് വിശേഷിപ്പിച്ചു.
ന്യൂറോ സയന്റിസ്റ്റുകൾ ഉപയോഗിക്കുന്ന വിദ്യകൾ വ്യക്തിഗത ന്യൂറോണുകളുടെ തന്മാത്രാ, സെല്ലുലാർ പഠനങ്ങൾ മുതൽ തലച്ചോറിന്റെ സെൻസറി, മോട്ടോർ, കോഗ്നിറ്റീവ് ടാസ്‌ക്കുകൾ എന്നിവയുടെ ഇമേജിംഗ് വരെയായി വളരെയധികം വികസിച്ചു.
ചരിത്രം
വലത്ത്‌|ലഘുചിത്രം|250x250ബിന്ദു| [[മനുഷ്യമസ്തിഷ്കം|മനുഷ്യന്റെ തലച്ചോറിന്റെ ലാറ്ററൽ കാഴ്‌ചയുടെ ഗ്രേസ് അനാട്ടമിയിൽ (1918) നിന്നുള്ള ചിത്രീകരണം, മറ്റ് ന്യൂറോ അനാട്ടമിക്കൽ സവിശേഷതകളിൽ ഹിപ്പോകാമ്പസ് കാണിക്കുന്നു]] നാഡീവ്യവസ്ഥയെക്കുറിച്ചുള്ള ആദ്യകാല പഠനം പുരാതന ഈജിപ്തിൽ നിന്നാണ്. തലയിലെ മുറിവുകളോ മാനസിക വൈകല്യങ്ങളോ പരിഹരിക്കുന്നതിനോ തലയോട്ടിയിൽ ഒരു ദ്വാരം ഇട്ട് തലയോട്ടിയിലെ മർദ്ദം ഒഴിവാക്കുന്നതിനുള്ള ശസ്ത്രക്രിയാ രീതിയായ ട്രെപാനേഷൻ, നവീന ശിലായുഗ കാലഘട്ടത്തിലാണ് ആദ്യമായി രേഖപ്പെടുത്തിയത്. മസ്തിഷ്ക തകരാറിന്റെ ലക്ഷണങ്ങളെക്കുറിച്ച് ഈജിപ്തുകാർക്ക് കുറച്ച് അറിവുണ്ടായിരുന്നുവെന്ന് ബിസി 1700 കാലഘട്ടത്തിലെ കൈയെഴുത്തുപ്രതികൾ സൂചിപ്പിക്കുന്നു.
ഈജിപ്തിൽ, മിഡിൽ കിംഗ്ഡം കാലഘട്ടം മുതൽ മമ്മിഫിക്കേഷൻ സമയത്ത് തലച്ചോർ പതിവായി നീക്കം ചെയ്യപ്പെട്ടു. ഹൃദയം ബുദ്ധിയുടെ ഇരിപ്പിടമാണെന്ന് അക്കാലത്ത് വിശ്വസിച്ചിരുന്നു.
ഹൃദയമാണ് ബോധത്തിന്റെ ഉറവിടം എന്ന കാഴ്ചപ്പാട് ഗ്രീക്ക് വൈദ്യനായ ഹിപ്പോക്രാറ്റസിന്റെ കാലം വരെ വെല്ലുവിളിക്കപ്പെട്ടിരുന്നില്ല. മസ്തിഷ്കം ആത്മാവിന്റെ യുക്തിസഹമായ ഭാഗമാണെന്നും പ്ലേറ്റോ അനുമാനിച്ചു. എന്നിരുന്നാലും, ഹൃദയം ബുദ്ധിയുടെ കേന്ദ്രമാണെന്നും ഹൃദയത്തിൽ നിന്നുള്ള താപത്തിന്റെ അളവ് തലച്ചോർ നിയന്ത്രിക്കുന്നുവെന്നും അരിസ്റ്റോട്ടിൽ വിശ്വസിച്ചു ഹിപ്പോക്രാറ്റസിന്റെ അനുയായിയും റോമൻ ഗ്ലാഡിയേറ്റർമാരുടെ വൈദ്യനുമായ റോമൻ വൈദ്യനായ ഗാലൻ തന്റെ രോഗികളുടെ തലച്ചോറിന് കേടുപാടുകൾ വന്നപ്പോൾ രോഗികൾക്ക് അവരുടെ മാനസിക ശേഷി നഷ്ടപ്പെട്ടതായി നിരീക്ഷിക്കുന്നതുവരെ ഈ കാഴ്ചപ്പാട് പൊതുവെ അംഗീകരിക്കപ്പെട്ടു.
മദ്ധ്യകാല മുസ്ലിം ലോകത്ത് സജീവമായിരുന്ന അബുൽകാസിം, ഇബ്നു റുഷ്ദ്, ഇബ്നു സീന, ഇബ്നു സുഹർ, മൈമോനിഡിസ് എന്നിവർ തലച്ചോറുമായി ബന്ധപ്പെട്ട നിരവധി മെഡിക്കൽ പ്രശ്നങ്ങൾ വിവരിച്ചു. നവോത്ഥാന യൂറോപ്പിൽ, വെസാലിയസ് (1514–1564), റെനെ ഡെസ്കാർട്ടസ് (1596–1650), തോമസ് വില്ലിസ് (1621–1675), ജാൻ സ്വാമർഡാം (1637–1680) എന്നിവരും ന്യൂറോ സയൻസിന് നിരവധി സംഭാവനകൾ നൽകി. വലത്ത്‌|ലഘുചിത്രം| ഗോൾഗി സ്റ്റെയിൻ ആദ്യമായി വ്യക്തിഗത ന്യൂറോണുകളുടെ ദൃശ്യവൽക്കരണത്തിനായി അനുവദിച്ചു. 1700 കളുടെ അവസാനത്തിൽ ലുയിഗി ഗാൽവാനിയുടെ പ്രവർത്തനം പേശികളുടെയും ന്യൂറോണുകളുടെയും ഇലക്ട്രിക്കൽ എക്സൈറ്റബിലിറ്റി യെക്കുറിച്ച് പഠിക്കാൻ കളമൊരുക്കി. പത്തൊൻപതാം നൂറ്റാണ്ടിന്റെ ആദ്യ പകുതിയിൽ, ജീൻ പിയറി ഫ്ലോറൻസ് ജീവിച്ചിരിക്കുന്ന മൃഗങ്ങളിൽ തലച്ചോറിന്റെ പ്രാദേശികവത്കരിക്കപ്പെട്ട ലീഷൻ തിരിച്ച്ചറിയാനുള്ള പരീക്ഷണാത്മക രീതിക്ക് തുടക്കമിട്ടു. 1843-ൽ എമിൽ ഡു ബോയിസ്-റെയ്മണ്ട് നാഡി സിഗ്നലിന്റെ വൈദ്യുത സ്വഭാവം പ്രകടമാക്കി, അതിന്റെ വേഗത ഹെർമൻ വോൺ ഹെൽംഹോൾട്ട്സ് അളക്കാൻ തുടങ്ങി, 1875-ൽ റിച്ചാർഡ് കാറ്റൺ മുയലുകളുടെയും കുരങ്ങുകളുടെയും സെറിബ്രൽ അർദ്ധഗോളങ്ങളിൽ വൈദ്യുത പ്രതിഭാസങ്ങൾ കണ്ടെത്തി. അഡോൾഫ് ബെക്ക് 1890-ൽ മുയലുകളുടെയും നായ്ക്കളുടെയും തലച്ചോറിന്റെ സ്വാഭാവിക വൈദ്യുത പ്രവർത്തനത്തെക്കുറിച്ചുള്ള നിരീക്ഷണങ്ങൾ പ്രസിദ്ധീകരിച്ചു. 1890 കളുടെ അവസാനത്തിൽ മൈക്രോസ്കോപ്പ് കണ്ടുപിടിച്ചതിനും കാമിലോ ഗോൾഗി ഒരു സ്റ്റെയിനിംഗ് പ്രക്രിയ വികസിപ്പിച്ചതിനുശേഷവും തലച്ചോറിനെക്കുറിച്ചുള്ള പഠനങ്ങൾ കൂടുതൽ സങ്കീർണ്ണമായി. വ്യക്തിഗത ന്യൂറോണുകളുടെ സങ്കീർണ്ണ ഘടനകളെ വെളിപ്പെടുത്തുന്നതിന് നടപടിക്രമം ഒരു സിൽവർ ക്രോമേറ്റ് ഉപ്പ് ഉപയോഗിച്ചു. അദ്ദേഹത്തിന്റെ സാങ്കേതികത സാന്റിയാഗോ റാമോൺ വൈ കാജൽ ഉപയോഗിക്കുകയും ന്യൂറോൺ സിദ്ധാന്തത്തിന്റെ രൂപീകരണത്തിലേക്ക് നയിക്കുകയും ചെയ്തു, (തലച്ചോറിന്റെ പ്രവർത്തന യൂണിറ്റ് ന്യൂറോണാണെന്ന അനുമാനം). തലച്ചോറിലുടനീളമുള്ള ന്യൂറോണുകളുടെ വിപുലമായ നിരീക്ഷണങ്ങൾ, വിവരണങ്ങൾ, വർഗ്ഗീകരണം എന്നിവയുടെ പേരിൽ 1906 ൽ ഗോൾഗിയും റാമോൺ വൈ കാജലും ഫിസിയോളജി അല്ലെങ്കിൽ മെഡിസിൻ നോബൽ സമ്മാനം പങ്കിട്ടു.
ഈ ഗവേഷണത്തിന് സമാന്തരമായി, മസ്തിഷ്ക തകരാറുള്ള രോഗികളിൽ പോൾ ബ്രോക്ക നടത്തിയ പഠനങ്ങൾ തലച്ചോറിന്റെ ചില പ്രദേശങ്ങൾ ചില പ്രവർത്തനങ്ങൾക്ക് ഉത്തരവാദികളാണെന്ന് അഭിപ്രായപ്പെട്ടു. അക്കാലത്ത്, ഭാഷ പ്രാദേശികവൽക്കരിക്കപ്പെട്ടതായും സെറിബ്രൽ കോർട്ടെക്സിന്റെ പ്രത്യേക മേഖലകളിൽ ചില മാനസിക പ്രവർത്തനങ്ങൾ പ്രാദേശികവൽക്കരിക്കപ്പെട്ടുവെന്നതുമായ ഫ്രാൻസ് ജോസഫ് ഗാലിന്റെ സിദ്ധാന്തത്തിന്റെ സ്ഥിരീകരണമായാണ് ബ്രോക്കയുടെ കണ്ടെത്തലുകൾ കാണപ്പെടുന്നത്. ജോൺ ഹഗ്ലിംഗ്സ് ജാക്സൺ നടത്തിയ അപസ്മാര രോഗികളുടെ നിരീക്ഷണങ്ങളാണ് ഫംഗ്ഷൻ ഹൈപ്പോഥസിസിന്റെ പ്രാദേശികവൽക്കരണത്തെ പിന്തുണച്ചത്. ഭാഷാ ഗ്രാഹ്യത്തിലും ഉൽ‌പാദനത്തിലും നിർദ്ദിഷ്ട മസ്തിഷ്ക ഘടനകളുടെ സ്പെഷ്യലൈസേഷൻ സിദ്ധാന്തം കാൾ വെർ‌നിക്കി വികസിപ്പിച്ചെടുത്തു. ന്യൂറോ ഇമേജിംഗ് ടെക്നിക്കുകളിലൂടെയുള്ള ആധുനിക ഗവേഷണങ്ങൾ ഇപ്പോഴും ബ്രോഡ്മാൻ സെറിബ്രൽ സൈറ്റോ ആർക്കിടെക്റ്റോണിക് മാപ്പ് (സെൽ ഘടനയെക്കുറിച്ചുള്ള പഠനത്തെ പരാമർശിക്കുന്നു) ശരീരഘടനാ നിർവചനങ്ങൾ ഉപയോഗിക്കുന്നു.
നാഡീവ്യവസ്ഥയെക്കുറിച്ചുള്ള വർദ്ധിച്ചുവരുന്ന താൽപ്പര്യത്തിന്റെ ഫലമായി, ഇരുപതാം നൂറ്റാണ്ടിൽ എല്ലാ ന്യൂറോ സയന്റിസ്റ്റുകൾക്കും ഒരു ഫോറം നൽകുന്നതിനായി നിരവധി പ്രമുഖ ന്യൂറോ സയൻസ് ഓർഗനൈസേഷനുകൾ രൂപീകരിച്ചു. ഉദാഹരണത്തിന്, ഇന്റർനാഷണൽ ബ്രെയിൻ റിസർച്ച് ഓർഗനൈസേഷൻ 1961 ൽ സ്ഥാപിതമായി, 1963 ൽ ഇന്റർനാഷണൽ സൊസൈറ്റി ഫോർ ന്യൂറോകെമിസ്ട്രി യൂറോപ്യൻ ബ്രെയിൻ ആൻഡ് ബിഹേവിയർ സൊസൈറ്റി (1968), സൊസൈറ്റി ഫോർ ന്യൂറോ സയൻസ് (1969). അടുത്തിടെ, ന്യൂറോ സയൻസ് ഗവേഷണ ഫലങ്ങളുടെ പ്രയോഗം ന്യൂറോഎക്കണോമിക്സ്, ന്യൂറോഎഡ്യൂക്കേഷൻ, ന്യൂറോഎത്തിക്സ്, ന്യൂറോലോ എന്നി വിഭാഗങ്ങളുടെ ഉയർച്ചക്ക് കാരണമായി.
കാലക്രമേണ, മസ്തിഷ്ക ഗവേഷണം ദാർശനികവും പരീക്ഷണാത്മകവും സൈദ്ധാന്തികവുമായ ഘട്ടങ്ങളിലൂടെ കടന്നുപോയി, ഭാവിയിൽ മസ്തിഷ്ക സിമുലേഷനെക്കുറിച്ചുള്ള പ്രവർത്തനങ്ങൾ പ്രധാനമാണെന്ന് പ്രവചിക്കപ്പെടുന്നു.
ആധുനിക ന്യൂറോ സയൻസ്
ലഘുചിത്രം| മനുഷ്യ നാഡീവ്യൂഹം ഇരുപതാം നൂറ്റാണ്ടിന്റെ രണ്ടാം പകുതിയിൽ, തന്മാത്രാ ജീവശാസ്ത്രം, ഇലക്ട്രോഫിസിയോളജി, കമ്പ്യൂട്ടേഷണൽ ന്യൂറോ സയൻസ് എന്നിവയിലെ പുരോഗതി മൂലം നാഡീവ്യവസ്ഥയെക്കുറിച്ചുള്ള ശാസ്ത്രീയ പഠനം ഗണ്യമായി വർദ്ധിച്ചു, പ്രധാനമായും. നാഡീവ്യവസ്ഥയെ അതിന്റെ എല്ലാ വശങ്ങളിലും പഠിക്കാൻ ഇത് ന്യൂറോ സയന്റിസ്റ്റുകളെ അനുവദിച്ചിക്കുന്നു: ഇത് എങ്ങനെ ഘടനാപരമാണ്, എങ്ങനെ പ്രവർത്തിക്കുന്നു, എങ്ങനെ വികസിക്കുന്നു, എങ്ങനെ പ്രവർത്തിക്കുന്നു, എങ്ങനെ മാറ്റാം.
കശേരുകളിലെ നാഡീവ്യവസ്ഥയെ കേന്ദ്ര നാഡീവ്യൂഹം (തലച്ചോറും സുഷുമ്‌നാ നാഡിയും എന്ന് നിർവചിക്കപ്പെടുന്നു), പെരിഫറൽ നാഡീവ്യൂഹം എന്നിങ്ങനെ രണ്ട് ഭാഗങ്ങളായി തിരിക്കാം. എല്ലാ കശേരുക്കളുമടക്കം പല ജീവിവർഗങ്ങളിലും ശരീരത്തിലെ ഏറ്റവും സങ്കീർണ്ണമായ അവയവവ്യവസ്ഥയാണ് നാഡീവ്യൂഹം.അതിൽ ഏറ്റവും സങ്കീർണ്ണമായത് തലച്ചോറാണ്. മനുഷ്യ മസ്തിഷ്കത്തിൽ മാത്രം നൂറ് ബില്യൺ ന്യൂറോണുകളും നൂറു ട്രില്യൺ സിനാപ്സുകളും അടങ്ങിയിരിക്കുന്നു; സിനാപ്റ്റിക് നെറ്റ്വർക്കുകളിൽ പരസ്പരം ബന്ധിപ്പിച്ചിട്ടുള്ള ആയിരക്കണക്കിന് വ്യത്യസ്ത സബ്സ്ട്രക്ചറുകൾ ഇതിൽ അടങ്ങിയിരിക്കുന്നു. മനുഷ്യ ജീനോമിൽ നിന്നുള്ള ഏകദേശം 20,000 ജീനുകളിൽ മൂന്നിൽ ഒരെണ്ണമെങ്കിലും പ്രധാനമായും തലച്ചോറിലാണ് പ്രകടമാകുന്നത്.
മനുഷ്യ മസ്തിഷ്കത്തിന്റെ ഉയർന്ന അളവിലുള്ള പ്ലാസ്റ്റിസിറ്റി കാരണം, അതിന്റെ സിനാപ്സുകളുടെ ഘടനയും അവയുടെ ഫലമായുണ്ടാകുന്ന പ്രവർത്തനങ്ങളും ജീവിതത്തിലുടനീളം മാറിക്കൊണ്ടിരിക്കുന്നു.
നാഡീവ്യവസ്ഥയുടെ ചലനാത്മക സങ്കീർണ്ണത മനസ്സിലാക്കുന്നത് ഒരു ശക്തമായ ഗവേഷണ വെല്ലുവിളിയാണ്. ആത്യന്തികമായി, നാഡീവ്യവസ്ഥ എങ്ങനെ പ്രവർത്തിക്കുന്നു, എങ്ങനെ വികസിക്കുന്നു, അത് എങ്ങനെ മാറ്റം വരുത്താം അല്ലെങ്കിൽ നന്നാക്കാം എന്നിങ്ങനെ നാഡീവ്യവസ്ഥയുടെ എല്ലാ വശങ്ങളും ന്യൂറോ സയന്റിസ്റ്റുകൾ മനസ്സിലാക്കാൻ ആഗ്രഹിക്കുന്നു. അതിനാൽ നാഡീവ്യവസ്ഥയുടെ വിശകലനം തന്മാത്രാ, സെല്ലുലാർ തലങ്ങൾ മുതൽ സിസ്റ്റങ്ങൾ, വൈജ്ഞാനിക തലങ്ങൾ വരെ ഒന്നിലധികം തലങ്ങളിൽ നടത്തുന്നു. കാലാകാലങ്ങളിൽ വികസിച്ചുകൊണ്ടിരിക്കുന്ന അറിവിന്റെ അടിത്തറയും വർദ്ധിച്ചുവരുന്ന ആധുനിക സാങ്കേതിക രീതികളുടെ ലഭ്യതയുമാണ് പുരോഗതിയുടെ പ്രാഥമിക ഘടകങ്ങൾ. ഇലക്ട്രോൺ മൈക്രോസ്കോപ്പി, കമ്പ്യൂട്ടർ സയൻസ്, ഇലക്ട്രോണിക്സ്, ഫംഗ്ഷണൽ ന്യൂറോ ഇമേജിംഗ്, ജനിതകശാസ്ത്രം, ജീനോമിക്സ് എന്നിവയിലെ പുരോഗതികളെല്ലാം പുരോഗതിയുടെ പ്രധാന ഘടകങ്ങളാണ്.
മോളിക്യുലർ, സെല്ലുലാർ ന്യൂറോ സയൻസ്
വലത്ത്‌|ലഘുചിത്രം|234x234ബിന്ദു| ഒരു ചിക്കൻ ഭ്രൂണത്തിലെ ഒരു ന്യൂറോണിന്റെ ഫോട്ടോ മോളിക്യുലർ ന്യൂറോ സയൻസ് അഭിസംബോധന ചെയ്യുന്ന അടിസ്ഥാന ചോദ്യങ്ങളിൽ ന്യൂറോണുകൾ തന്മാത്രാ സിഗ്നലുകൾ പ്രകടിപ്പിക്കുകയും പ്രതികരിക്കുകയും ചെയ്യുന്ന രീതികളും ആക്സോണുകൾ സങ്കീർണ്ണമായ കണക്റ്റിവിറ്റി പാറ്റേണുകൾ എങ്ങനെ സൃഷ്ടിക്കുന്നു എന്നതും ഉൾപ്പെടുന്നു. ഈ നിലയിൽ, ന്യൂറോണുകൾ എങ്ങനെ വികസിക്കുന്നുവെന്നും ജനിതക മാറ്റങ്ങൾ ജൈവശാസ്ത്രപരമായ പ്രവർത്തനങ്ങളെ എങ്ങനെ ബാധിക്കുന്നുവെന്നും മനസിലാക്കാൻ തന്മാത്ര ബയോളജി, ജനിതകശാസ്ത്രം എന്നിവയിൽ നിന്നുള്ള ടൂളുകൾ ഉപയോഗിക്കുന്നു. ന്യൂറോണുകളുടെ രൂപാന്തരീകരണം, തന്മാത്രാ ഐഡന്റിറ്റി, ഫിസിയോളജിക്കൽ സവിശേഷതകൾ, അവ വ്യത്യസ്ത തരം പെരുമാറ്റങ്ങളുമായി എങ്ങനെ ബന്ധപ്പെട്ടിരിക്കുന്നു എന്നിവയും വളരെയധികം താൽപ്പര്യമുള്ളവയാണ്.
സെല്ലുലാർ ന്യൂറോ സയൻസിന്റെ മറ്റൊരു പ്രധാന മേഖല നാഡീവ്യവസ്ഥയുടെ വികാസത്തെക്കുറിച്ചുള്ള അന്വേഷണമാണ്. നാഡീവ്യവസ്ഥയുടെ പാറ്റേണിംഗും പ്രാദേശികവൽക്കരണവും, ന്യൂറൽ സ്റ്റെം സെല്ലുകൾ, ന്യൂറോണുകളുടെയും ഗ്ലിയയുടെയും വ്യത്യാസം (ന്യൂറോജെനിസിസ്, ഗ്ലോജനിസിസ് ), ന്യൂറോണൽ മൈഗ്രേഷൻ, ആക്‌സോണൽ, ഡെൻഡ്രിറ്റിക് വികസനം, ട്രോഫിക് ഇടപെടലുകൾ, സിനാപ്‌സ് രൂപീകരണം എന്നിവ ചോദ്യങ്ങളിൽ ഉൾപ്പെടുന്നു.
ന്യൂറൽ സർക്യൂട്ടുകളും സിസ്റ്റങ്ങളും
ലഘുചിത്രം| ആക്ഷൻ ലാംഗ്വേജ് മനസ്സിലാക്കലിനായി മോട്ടോർ-സെമാന്റിക് ന്യൂറൽ സർക്യൂട്ടുകളുടെ നിർദ്ദേശിത ഓർഗനൈസേഷൻ. (2013) സിസ്റ്റങ്ങളുടെ ന്യൂറോ സയൻസിലെ ചോദ്യങ്ങളിൽ റിഫ്ലെക്സുകൾ, മൾട്ടിസെൻസറി ഇന്റഗ്രേഷൻ, മോട്ടോർ ഏകോപനം, സിർകാഡിയൻ റിഥം, വൈകാരിക പ്രതികരണങ്ങൾ, പഠനം, മെമ്മറി എന്നിവ പോലുള്ള പ്രവർത്തനങ്ങൾ നിർമ്മിക്കാൻ ന്യൂറൽ സർക്യൂട്ടുകൾ എങ്ങനെ രൂപപ്പെടുകയും ശരീരശാസ്ത്രപരമായും ശാരീരികമായും ഉപയോഗിക്കുന്നു എന്നത് ഉൾപ്പെടുന്നു. മറ്റൊരു വിധത്തിൽ പറഞ്ഞാൽ, ഈ ന്യൂറൽ സർക്യൂട്ടുകൾ വലിയ തോതിലുള്ള മസ്തിഷ്ക ശൃംഖലകളിൽ എങ്ങനെ പ്രവർത്തിക്കുന്നുവെന്നും പെരുമാറ്റങ്ങൾ സൃഷ്ടിക്കുന്ന സംവിധാനങ്ങളെക്കുറിച്ചും അവർ അഭിസംബോധന ചെയ്യുന്നു. ന്യൂറോ എതോളജി, ന്യൂറോ സൈക്കോളജി എന്നിവയുടെ അനുബന്ധ മേഖലകൾ ന്യൂറൽ സബ്‌സ്‌ട്രേറ്റുകൾ പ്രത്യേക മൃഗങ്ങളുടെയും മനുഷ്യരുടെയും പെരുമാറ്റത്തിന് അടിവരയിടുന്നതെങ്ങനെയെന്ന ചോദ്യത്തെ അഭിസംബോധന ചെയ്യുന്നു. ന്യൂറോ എൻഡോക്രൈനോളജിയും സൈക്കോനെറോ ഇമ്മ്യൂണോളജിയും യഥാക്രമം നാഡീവ്യവസ്ഥയും എൻഡോക്രൈൻ, രോഗപ്രതിരോധ സംവിധാനങ്ങൾ തമ്മിലുള്ള ഇടപെടലുകൾ പരിശോധിക്കുന്നു. വളരെയധികം പുരോഗതികൾ ഉണ്ടായിരുന്നിട്ടും, ന്യൂറോണുകളുടെ ശൃംഖലകൾ സങ്കീർണ്ണമായ വൈജ്ഞാനിക പ്രക്രിയകളും പെരുമാറ്റങ്ങളും നടത്തുന്ന രീതി ഇപ്പോഴും പൂർണ്ണമായും മനസ്സിലാക്കിയിട്ടില്ല.